text:
5/2017. (XII. 28.) SZTNH utasítása az adatvédelmi és adatbiztonsági szabályzatról.
A Szellemi Tulajdon Nemzeti Hivatalában érvényesítendő adatvédelmi és adatbiztonsági követelmények meghatározása és
biztosítása érdekében a jogalkotásról szóló 2010. évi CXXX. törvény 23. § (4) bekezdés c) pontjával összhangban, az információs
önrendelkezési jogról és az információszabadságról szóló 2011. évi CXII. törvény 24. § (3) bekezdése alapján a Szellemi Tulajdon
Nemzeti Hivatala által kezelt személyes adatokkal kapcsolatos követelmények rendjét az alábbiak szerint határozom meg:
Az utasítás hatálya 1. § (1) Az utasítás személyi hatálya a Szellemi Tulajdon Nemzeti Hivatala (a továbbiakban: Hivatal) határozatlan vagy
határozott időre kinevezett kormánytisztviselőire, határozatlan vagy határozott időre megkötött munkaszerződés
alapján foglalkoztatott munkavállalóira (a jelen utasítás tekintetében kormánytisztviselő és munkavállaló
a továbbiakban együtt: munkatárs), illetve a Hivatal kezelésében lévő személyes adatok kapcsán a Hivatal által vagy
rendelkezése szerint igénybe vett adatfeldolgozókra terjed ki.
(2) Az utasítás tárgyi hatálya a (3) bekezdésben foglaltak kivételével kiterjed a Hivatal kezelésében lévő minden személyes
adatra.
(3) Az utasítás hatálya nem terjed ki a Hivatal közszolgálati adatvédelmi szabályzatának, illetve a minősített adatok
védelméről szóló szabályzatának hatálya alá tartozó személyes adatokra.
(4) A közérdekű adatok és közérdekből nyilvános adatok megismerése érdekében, illetve közzététele során figyelemmel
kell lenni a jelen szabályzatban foglalt rendelkezésekre is.
Értelmező rendelkezés 2. § A jelen utasításban és a Hivatal adatkezelési kézikönyvében alkalmazott, az adatkezeléssel és az adatbiztonsággal
kapcsolatos fogalmak tartalmát az információs önrendelkezési jogról és az információszabadságról szóló 2011. évi
CXII. törvény (a továbbiakban: Infotv.) 3. §-ának értelmező rendelkezései határozzák meg.
Az adatvédelem alapelvei 3. § (1) A Hivatal kizárólag a nyilvános adatkezelési kézikönyvben rögzített célból, a cél elérésére alkalmas és ahhoz
elengedhetetlenül szükséges személyes adatokat kezeli a cél megvalósulásához szükséges mértékben és ideig.
(2) Az adatkezelés célja a Hivatal feladat- és hatáskörének ellátásához szükséges vagy azt segítő jog gyakorlása vagy
kötelezettség teljesítése, törvényben meghatározott adatkezelés esetén az adatkezelést elrendelő törvényben
megfogalmazott cél.
(3) A Hivatal a személyes adatokat az érintett hozzájárulása vagy törvény erre irányuló felhatalmazása, a különleges
adatokat az érintett írásbeli hozzájárulása vagy törvény erre irányuló felhatalmazása alapján kezeli. A személyes
adatok kezelésének jogalapja lehet az Infotv. 6. §-ában írt vélelmek egyike is, amennyiben annak feltételei fennállnak.
(4) A Hivatal kezelésében lévő személyes adatokat az 1. § (1) bekezdésében írt személyek magáncélra nem használhatják
fel.
Az adatvédelemmel kapcsolatos feladatok és kötelezettségek 4. § (1) A Hivatal elnöke
a) kinevezi az Infotv.-ben meghatározott feltételeknek megfelelő belső adatvédelmi felelőst (a továbbiakban:
adatvédelmi felelős),
b) meghatározza és biztosítja a személyes adatok kezelésének és védelmének személyi és tárgyi feltételeit,
beleértve a technikai feltételeket is,
c) irányítja az adatvédelmi felelős munkáját,
d) felel a Hivatal adatvédelmi tevékenységéért, az ellenőrzések során esetlegesen feltárt hiányosságok vagy nem
megfelelőségek megszüntetéséért,
e) szükség esetén személyi felelősség megállapítására irányuló eljárást indít vagy kezdeményez.
(2) Az adatvédelmi felelős a Hivatal elnöke által kinevezett szakértő, aki e tevékenysége ellátása során közvetlenül
a Hivatal elnöke irányítása alatt áll. Az adatvédelmi felelős
a) az adatvédelmi jogszabályok és a kialakult gyakorlat ismertetésével segíti a Hivatal vezetőinek munkáját,
b) közreműködik, illetve segítséget nyújt az adatkezeléssel összefüggő döntések meghozatalában,
a jogszabályoknak megfelelő adatkezelés végzésében, valamint az érintettek jogainak biztosításában,
c) ellenőrzi az Infotv. és az adatkezelésre vonatkozó más jogszabályok, valamint a belső szabályzatok adatvédelmi
rendelkezéseinek megtartását,
d) kivizsgálja a hozzá érkezett, a Hivatal adatkezelésére, a Hivatal által vagy rendelkezése szerint igénybe vett
adatfeldolgozó e tevékenységére vonatkozó bejelentéseket, jogosulatlan adatkezelés észlelése esetén
intézkedést kezdeményez annak megszüntetésére, illetve erre felszólítja a Hivatal adatfeldolgozóját,
e) elkészíti és rendszeresen aktualizálja a Hivatal adatvédelmi és adatbiztonsági szabályzatát, illetve az
adatkezelési kézikönyvet, és gondoskodik azoknak a vezetői jóváhagyást követően a Hivatal honlapján történő
közzétételéről,
f ) vezeti a belső adatvédelmi nyilvántartást és az adatvédelmi incidensekkel kapcsolatos nyilvántartást,
g) gondoskodik az adattovábbítási nyilvántartás vezetéséről,
h) gondoskodik az adatvédelmi ismeretek oktatásáról,
i) együttműködik a Hivatal információbiztonsági vezetőjével az Infotv. adatbiztonsági követelményeinek
megvalósítása során,
j) gondoskodik a Nemzeti Adatvédelmi és Információszabadság Hatóság (a továbbiakban: NAIH) részére történő
bejelentések megtételéről, k) adatvédelmi kérdésekben kapcsolatot tart az érintettekkel és más hatóságok képviselőivel, beleértve
a NAIH-t is,
l) minden év január 15-éig összeállítja a Hivatal által az előző naptári évben megtagadott, a személyes adatokkal
kapcsolatos tájékoztatásokról szóló értesítést, amelyet a Hivatal elnöke elé tár, illetve jóváhagyást követően
határidőben eljuttat a NAIH részére,
m) évente kétszer, a Hivatalban kialakított rend szerint, illetve szükség esetén beszámol a Hivatal elnökének
az adatvédelem helyzetéről, illetve ismerteti az e téren a Hivatal előtt álló feladatokat,
n) részt vesz a belső adatvédelmi felelősök konferenciáján,
o) ellátja az adatvédelem területén felmerülő mindazon hivatali feladatokat, amelyekkel a Hivatal elnöke
megbízza.
 (3) A Hivatal információbiztonsági vezetője a) a jogszabályok és belső szabályzatok előírásainak megfelelően gondoskodik a Hivatallal szemben támasztott
adatbiztonsági követelmények minél magasabb szintű megvalósításáról,
b) együttműködik a Hivatal adatvédelmi felelősével a személyes adatok kezelése területén.
 (4) Mindazok, akik a Hivatal kezelésében lévő személyes adatok vonatkozásában adatkezelési vagy adatfeldolgozói
tevékenységet folytatnak, kötelesek
a) az adatvédelmi jogszabályokban és Hivatal belső szabályzataiban foglalt követelményeket betartani,
b) az adatvédelmi felelős által tartott vagy szervezett oktatáson részt venni, az esetlegesen ahhoz kapcsolódó
vizsgát letenni,
c) ellátni az e szabályzat rendelkezéseire tekintettel rájuk háruló adatvédelmi feladatokat,
d) adatvédelemmel kapcsolatos kérdés esetén a Hivatal adatvédelmi felelőséhez fordulni.
Az adatbiztonsággal kapcsolatos feladatok és kötelezettségek 5. § (1) Az Infotv. 7. §-ában írt adatbiztonsági követelmények megvalósításáról a Hivatal az információbiztonsági vezető útján
gondoskodik.
(2) Az információbiztonsági vezetőre, a Hivatal munkatársaira, illetve más személyekre az adatbiztonság kérdéskörében
háruló feladatokra és kötelezettségekre, továbbá az ezekkel kapcsolatos szabályokra és eljárásrendekre a Hivatal
információbiztonsággal kapcsolatos szabályzatai és eljárásrendjei az irányadók.
Az adatkezelési kézikönyv és a belső adatvédelmi nyilvántartás
6. § (1) A Hivatal elsősorban a honlapján elérhető adatkezelési kézikönyvön mint adatkezelési tájékoztatón keresztül
biztosítja az általa kezelt személyes adatokra vonatkozó, az Infotv. 20. §-ában írt előzetes tájékoztatást.
(2) A Hivatal adatkezelésével összefüggő, az adatkezelési kézikönyvben szereplő tények vagy adatok, illetve a releváns
jogszabályok megváltozása esetén az adatvédelmi felelős gondoskodik az adatkezelési kézikönyvnek – módosítása
és vezetői jóváhagyása után – a Hivatal honlapján történő ismételt közzétételéről.
(3) Erre irányuló kérelem esetén a Hivatal munkatársai szóban is tájékoztatást adnak az érintett adatainak kezelésére
és a jogaira vonatkozó rendelkezésekről.
7. § (1) A Hivatal belső adatvédelmi nyilvántartását az adatkezelési kézikönyv és a Hivatal munkatársai személyes adatainak
kezelésére vonatkozó külön elnöki utasítás együttesen testesíti meg.
(2) Új személyes adatkör kezelését megelőzően az érintett szervezeti egység vezetője a tevékenység megkezdése előtt
legalább 15 – az Infotv. 68. § (3) bekezdése alkalmazása esetén legalább 50 – nappal bejelenti az adatvédelmi
felelősnek, aki azt bejegyzi a belső adatvédelmi nyilvántartásba.
(3) Amennyiben a tervezett adatkezelést be kell jelenteni a NAIH által vezetett adatvédelmi nyilvántartásba, azt az
adatvédelmi felelős a Hivatal elnökének jóváhagyását követően az Infotv. 68. §-ában rögzített módon jelenti be.
Az  adatkezelés nyilvántartásba vétele esetén a nyilvántartási számot az adatvédelmi felelős közli a Hivatal
munkatársaival az adatok továbbítása, nyilvánosságra hozatala és az érintettnek szóló tájékoztatás megadása esetén
történő használata érdekében.
(4) A belső adatvédelmi nyilvántartásban szereplő adatok változását, továbbá az adatkezelés megszűnését az érintett
szervezeti egység vezetője a módosulást megelőzően legalább 5 nappal köteles az adatvédelmi felelősnek bejelenteni,
aki a bejelentésben foglaltaknak megfelelően módosítja a belső adatvédelmi nyilvántartást, illetve szükség esetén
kezdeményezi a NAIH által vezetett adatvédelmi nyilvántartás módosítását.
Eljárás a Hivatal által kezelt személyes adatokkal kapcsolatos tájékoztatás kérése, helyesbítési,
törlési vagy zárolási kérelem, továbbá tiltakozás esetén
8. § Az érintett tájékoztatást kérhet a Hivataltól a személyes adatai kezeléséről, kérheti azok helyesbítését, jogszabályban
elrendelt adatkezelés esetét, kivéve azok törlését vagy zárolását, valamint az Infotv.-ben szabályozott esetekben
tiltakozhat azok kezelése ellen.
9. § (1) Az adatvédelmi felelős – amennyiben az érintett tájékoztatása nem tagadható meg – az érintett kérelmére a kérelem
benyújtásától – költségtérítés fizetése esetén annak megtörténtétől – számított lehető legrövidebb idő alatt,
de legfeljebb 25 napon belül, közérthető formában tájékoztatást ad
a) az érintettnek a Hivatal által kezelt, illetve a Hivatal által megbízott vagy a rendelkezése szerint igénybe vett
adatfeldolgozó által feldolgozott adatairól,
b) az adatkezelés céljáról, jogalapjáról és időtartamáról,
c) az adatok forrásáról,
d) az adatfeldolgozó nevéről, címéről és az adatkezeléssel összefüggő tevékenységéről,
e) az esetleges adatvédelmi incidens körülményeiről, hatásáról és az elhárítás érdekében tett intézkedésekről,
továbbá
f ) az esetleges adattovábbítás jogalapjáról és címzettjéről.
(2) A tájékoztatás az azonos adatkörre vonatkozóan az adott naptári évben benyújtott első kérelem esetén ingyenes,
egyebekben azért meg kell téríteni a Hivatal által meghatározott, a tájékoztatás teljesítésével kapcsolatos közvetlen
költségeket. A Hivatal az Infotv.-ben meghatározott esetekben visszatéríti a már megfizetett költségtérítést.
(3) A tájékoztatás megtagadására csak az Infotv. rendelkezéseivel összhangban kerülhet sor. A tájékoztatás megtagadása
esetén e tényről, továbbá a bírósági jogorvoslat és a NAIH-hoz fordulás lehetőségéről az adatvédelmi felelős írásban
tájékoztatja az érintettet.
(4) Amennyiben az (1) bekezdésben írt tájékoztatás kérése a Hivatal hatósági tevékenysége során kezelt adatokhoz
kapcsolódik és az a Hivatal által vezetett nyilvántartások alapján könnyen megválaszolható, továbbá költségtérítés
fizetése nem kapcsolódik hozzá, a tájékoztatást a Hivatal e tevékenységet végző, képviseleti joggal rendelkező
munkatársai is megadhatják.
10. § (1) A valóságnak nem megfelelő adatot a Hivatal – amennyiben a szükséges adatok rendelkezésére állnak – helyesbíti.
 (2) Amennyiben az érintett által vitatott adat helyessége vagy pontatlansága nem állapítható meg egyértelműen,
a Hivatal megjelöli az általa kezelt kérdéses adatot.
11. § (1) A Hivatal törli azt a személyes adatot,
a) amelynek kezelése jogellenes,
b) amelynek törlését az érintett kéri (a kötelező adatkezelés kivételével),
c) amely hiányos vagy téves, amennyiben ez az állapot jogszerűen nem orvosolható, feltéve, hogy a törlést
törvény nem zárja ki,
d) amely esetében az adatkezelés célja megszűnt, vagy az adatok tárolásának törvényben meghatározott ideje
lejárt, amennyiben annak hordozóját nem kell levéltári őrizetbe adni,
e) amelynél ezt bíróság vagy a NAIH elrendelte.
(2) Törlés helyett a Hivatal zárolja a személyes adatot, ha
a) az érintett ezt kéri vagy
b) a Hivatal rendelkezésére álló információk alapján feltételezhető, hogy a törlés sértené az érintett jogos érdekeit.
(3) A (2) bekezdés szerint zárolt személyes adatokat a Hivatal legfeljebb az adattörlést kizáró adatkezelési cél fennálltának
ideje alatt kezeli.
(4) Az adattörlés és zárolás kérdésében ki kell kérni a Hivatal adatvédelmi felelősének állásfoglalását.
12. § (1) A helyesbítésről, zárolásról, megjelölésről vagy törlésről – a (2) bekezdésben írt eset kivételével – az adatvédelmi
felelős értesíti az érintettet, továbbá az adatvédelmi felelős felhívására az illetékes hivatali munkatárs értesíti
mindazokat, akiknek az adatokat – adatkezelés céljára – továbbították.
(2) Az értesítés mellőzhető, ha az – az adatkezelés céljára tekintettel – az érintett jogos érdekét nem sérti.
13. § Amennyiben a Hivatal az érintett helyesbítés, zárolás vagy törlés iránti kérelmét nem teljesíti, az adatvédelmi felelős
a  kérelem kézhezvételétől számított 25 napon belül írásban – az érintett hozzájárulásával elektronikus úton –
tájékoztatja a kérelem elutasításának tényéről és okairól, továbbá a bírósági jogorvoslat és a NAIH-hoz fordulás
lehetőségéről.
14. § (1) Az érintett tiltakozhat személyes adatának kezelése ellen,
a) ha a személyes adat kezelése kizárólag a Hivatalra vonatkozó jogi kötelezettség teljesítéséhez, a Hivatal,
az adatátvevő vagy más harmadik személy jogos érdekének érvényesítéséhez szükséges (kivéve a kötelező
adatkezelés esetét),
b) ha a személyes adat felhasználása vagy továbbítása közvetlen üzletszerzés, közvéleménykutatás vagy
tudományos kutatás céljára történik,
c) törvényben meghatározott egyéb esetekben.
 (2) A Hivatal adatvédelmi felelőse a kérelem benyújtásától számított lehető legrövidebb idő alatt, de legfeljebb 15 napon
belül írásban tájékoztatja az érintettet a tiltakozás megalapozottságának tárgyában hozott döntésről, ha a Hivatal
a kérelemnek helyt ad, az adatkezelést megszünteti, az adatokat zárolja, továbbá a tiltakozásról és az annak alapján
tett intézkedésekről értesíti mindazokat, akiknek az adatot korábban továbbította, és akik kötelesek a tiltakozási jog
érvényesítése érdekében intézkedni.
(3) Amennyiben az érintett a Hivatal döntésével nem ért egyet, vagy ha a Hivatal a döntés meghozatalára nyitva álló
határidőt elmulasztotta, az érintett a közléstől, illetve a határidő utolsó napjától számított 30 napon belül
– az Infotv.-ben meghatározott módon – bírósághoz fordulhat.
Hatályba léptető és vegyes rendelkezések 15. § (1) Ez az utasítás a közzétételét követő napon lép hatályba.
 (2) A Hivatal honlapján a jelen utasítás hatálybalépését követően, de legkésőbb 3 hónapon belül kell közzétenni a 6. §
szerinti adatkezelési kézikönyvet.
 (3) Jelen utasítás tartalmi felülvizsgálatáról, aktualizálásáról és karbantartásáról a Hivatal adatvédelmi felelőse köteles
gondoskodni. A felülvizsgálatot legalább 3 évente el kell végezni, amelynek eredményeképpen (szükség esetén)
kezdeményezni kell az utasítás módosításának vagy új utasításnak a kiadását.
Dr. Łuszcz Viktor s. k.,
 a Szellemi Tulajdon Nemzeti Hivatala
 elnöke


type: legislation

jurisdiction: Hungary

text:
1464/2011. (XII. 22.) Korm. határozata az Ipari Park Tanácsról.
1. A Kormány az ipari parkok létesítésének és működésének elősegítése érdekében – a központi államigazgatási
szervekről, valamint a Kormány tagjai és az államtitkárok jogállásáról szóló 2010. évi XLIII. törvény 30. § (1) bekezdése
alapján – létrehozza az Ipari Park Tanácsot (a továbbiakban: Tanács).
2. A Tanács az iparügyekért felelős miniszter (a továbbiakban: miniszter) ipari parkokkal kapcsolatos döntéseiben
közreműködő javaslattevő, véleményező és tanácsadó testület. 3. A Tanács feladatai:
a) az ipari parkok helyzetét, fejlődését, értékelését bemutató anyagok és az értékelés alapján kidolgozott, a fejlődést
elősegítő intézkedésekre vonatkozó javaslatok véleményezése; b) az ipari parkokra vonatkozó támogatáspolitikai javaslatok véleményezése;
c) az „Ipari Park” cím elnyerését szolgáló pályázati kiírások tervezetének, a beérkezett pályázatok értékelésének és a
cím odaítélésére vonatkozó javaslatoknak a véleményezése; d) az „Ipari Park” cím megállapodás tervezetének véleményezése, az érvényes megállapodások teljesítése
ellenőrzésének, felülvizsgálatának, értékelésének véleményezése, a megállapodás megszegése esetén a cím
megvonására vonatkozó javaslatnak a véleményezése; e) az ipari parkokkal kapcsolatos munkaanyagok, megtett intézkedések véleményezése.
4. A Tanács elnöke a miniszter által kijelölt állami vezető.
5. A miniszter felkérése alapján a Tanács további tagjai:
a) a Nemzeti Erőforrás Minisztérium, b) a Nemzeti Fejlesztési Minisztérium,
c) a Magyar Kereskedelmi és Iparkamara, d) a Magyar Innovációs Szövetség,
e) az Önkormányzati Ipari Parkok Szövetsége, f) az Ipari-, Tudományos-, Innovációs- és Technológiai Parkok Egyesülete (IPE),
g) a Magyar Tudományos – Technológiai és Ipari Parkok Szövetsége,
h) a Vállalkozói Inkubátorok Szövetsége egy-egy képviselője. 6. A Tanács működésével kapcsolatos titkársági feladatokat a minisztérium látja el.
7. A Tanács működésének részletes szabályait, az elnök és a tagok helyettesítésének rendjét, a meghívottak Tanács
ülésén való részvételét, valamint a Tanács tagjaira vonatkozó összeférhetetlenségi szabályokat az ügyrend
tartalmazza. A Tanács ügyrendjét – a tagok véleményének kikérését követően – a miniszter állapítja meg.
8. A Tanács tagjait díjazás nem illeti meg.
9. A Tanács üléseiről emlékeztető készül, amelyben a Tanács tagjainak javaslatait, véleményeit minden esetben
a többségi és kisebbségi vélemények azonos súlyú és részletességű bemutatásával kell rögzíteni.
10. Az ipari parkok hálózatosodásának, a vállalkozások együttműködésének, klaszteresedésének elősegítése, az ipari
parkok egymás közötti, valamint az ipari parkok és a kormányzat, önkormányzatok közötti kommunikáció javítása
céljából a Tanács külső és belső kommunikációs platformjaként országos ipari park portált kell létrehozni.
Felelős: nemzetgazdasági miniszter Határidő: 2013. január 1. 11. Ez a határozat a közzétételét követő 8. napon lép hatályba.
Orbán Viktor s. k.,
miniszterelnök


text:
1155/2009. (IX. 11.) Korm. határozata a 2009. központi költségvetés általános tartalékának előirányzatából történő felhasználásról.
1.  A Kormány az államháztartásról szóló 1992. évi XXXVIII. törvény (a továb biak ban: Áht.) 38. § (1) bekezdésében
biztosított jogkörében 1000,0 millió forint melléklet szerinti átcsoportosítását rendeli el a 2009. évi központi
költségvetés általános tartaléka terhére.
Felelős: pénzügyminiszter
érintett fejezetek irányítását ellátó szervek vezetői
Határidő: azonnal
 2.  Ez a határozat a közzétételét követő napon lép hatályba.
Bajnai Gordon s. k.,
miniszterelnök


text:
1213/2014. (IV. 3.) Korm. határozata a regionális víziközmű-társaságok közszolgálati szerződés alapján történő finanszírozása érdekében az Állami vagyonnal kapcsolatos bevételek és kiadások fejezeten belüli átcsoportosításról.
A Kormány az  államháztartásról szóló 2011.  évi CXCV.  törvény 33.  § (1)  bekezdésében biztosított jogkörében
eljárva, a  regionális víziközmű-társaságok közszolgálati szerződés alapján történő finanszírozása érdekében
a  Magyarország 2014.  évi központi költségvetéséről szóló 2013.  évi CCXXX.  törvény (a  továbbiakban: Kvtv.)
1. melléklet XLIII. Az állami vagyonnal kapcsolatos bevételek és kiadások fejezet, 2. Az állami vagyonnal kapcsolatos
kiadások cím, 1. Felhalmozási jellegű kiadások alcím, 4. Állami tulajdoni részesedések növekedését eredményező
kiadások jogcímcsoport, 1. Az MNV Zrt. tulajdonosi joggyakorlásával kapcsolatos kifizetések jogcím terhére, a Kvtv.
1. melléklet XLIII. Az állami vagyonnal kapcsolatos bevételek és kiadások fejezet, 2. Az állami vagyonnal kapcsolatos
kiadások cím, 2. Hasznosítással kapcsolatos folyó kiadások alcím, 4. Állami tulajdonú társaságok támogatása
jogcímcsoport, 1. Az MNV Zrt. tulajdonosi joggyakorlásával kapcsolatos kifizetések jogcím javára 9000,0 millió forint
átcsoportosítását rendeli el az 1. melléklet szerint.
Felelős: nemzetgazdasági miniszter
Határidő: azonnal Orbán Viktor s. k.,
 miniszterelnök


text:
48/2013. (VI. 7.) VM rendelete a fejezeti kezelésű előirányzatok kezelésének és felhasználásának szabályairól.
Az államháztartásról szóló 2011. évi CXCV. törvény 109.  § (5)  bekezdésében kapott felhatalmazás alapján, az  államháztartásról
szóló törvény végrehajtásáról szóló 368/2011. (XII. 31.) Korm. rendelet 1.  melléklet 11.  pontjában meghatározott
feladatkörömben eljárva – az  egyes miniszterek, valamint a  Miniszterelnökséget vezető államtitkár feladat- és hatásköréről
szóló 212/2010. (VII. 1.) Korm. rendelet 73.  § b)  pontjában meghatározott feladatkörében eljáró nemzetgazdasági miniszterrel
egyetértésben – a következőket rendelem el:
I. FEJEZET
ÁLTALÁNOS RENDELKEZÉSEK 1. A rendelet hatálya
1. § (1) E rendelet hatálya
a) a  Magyarország 2013. évi központi költségvetéséről szóló 2012. évi CCIV. törvény (a  továbbiakban: Kvtv.)
1. melléklet XII. Vidékfejlesztési Minisztérium fejezet 20. címébe sorolt fejezeti kezelésű előirányzatokra,
b) az  előző évekről áthúzódó, az  a)  pont szerinti költségvetési fejezetet irányító szerv vezetőjének
(a továbbiakban: miniszter) irányítása alá tartozó fejezeti kezelésű előirányzatok költségvetési maradványára,
tekintet nélkül annak eredeti előirányzathoz való kapcsolódására vagy annak hiányára és
c) az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban:
Ávr.) alapján az  a)  pont szerinti költségvetési fejezetben a  költségvetési évben megállapított új fejezeti
kezelésű előirányzatokra
[az a)–c) pont a továbbiakban együtt: előirányzatok] terjed ki.
 (2) Ha az előirányzatok bármelyikének felhasználásáról külön jogszabály rendelkezik, e rendeletet csak az abban nem
szabályozott kérdésekben kell alkalmazni. 2. Értelmező rendelkezések 2. § E  rendelet alkalmazásában szakmai kezelő az  Ávr. 13.  § (3)  bekezdése szerinti szabályzatban meghatározott,
a miniszter által vezetett minisztérium szervezeti egységének vezetője.
II. FEJEZET
AZ ELŐIRÁNYZATOK FELHASZNÁLÁSÁNAK ÁLTALÁNOS SZABÁLYAI 3. Közös szabályok
3. § A  fejezeti kezelésű előirányzatok cél szerinti, időbeni és szabályos felhasználásáért, a  feladatok végrehajtása
érdekében szükséges intézkedések megtételéért a szakmai kezelő a felelős.
4. § (1) Ha az  előirányzatok kezelésében lebonyolító szerv vesz részt, tevékenységéért – ha a  lebonyolító szervvel kötött
megállapodás így rendelkezik – külön díjazásban részesülhet. A  lebonyolítási díj összege – jogszabály eltérő
rendelkezése kivételével – nem haladhatja meg a  fejezeti kezelésű előirányzatból lebonyolítási célra átadott
összeg 4%-át. A  lebonyolítási díj a  lebonyolító szervnek a  lebonyolítással kapcsolatos összes költségét fedezi, ezt
meghaladóan a lebonyolító szerv további díjazásban vagy költségtérítésben nem részesülhet.
(2) A  lebonyolító szervnél a  lebonyolítással összefüggésben felmerült és igazolt költségek a  lebonyolítás céljából
átadott fejezeti kezelésű előirányzatból téríthetőek meg, utólagos elszámolás mellett.
5. § Az  előirányzatokból költségvetési támogatás visszafizetési kötelezettséggel – a  62.  §-ban foglaltak kivételével –
kizárólag költségvetési szerv részére nyújtható.
6. § (1) Az előirányzatokból nyújtott támogatás támogatásként tovább nem adható.
 (2) Az  előirányzatok felhasználása kapcsán felmerülő pénzügyi tranzakciós illeték kiadásaira fedezetet nyújthatnak
az előirányzatokon rendelkezésre álló források. 4. A költségvetési támogatás igénylése
7. § A támogatási kérelem tartalmazza
a) a kérelmező nevét, székhelyét, adószámát;
b) a kérelmező szakmai tevékenységének rövid bemutatását;
c) a támogatással elérni kívánt cél, feladat részletes bemutatását a megvalósítás ütemezésének és felelősének
megjelölésével; valamint
d) a  megvalósítani kívánt feladat, elérni kívánt cél teljesítéséhez szükséges összköltséget tartalmazó részletes
költségtervet, részletezve a  saját forrás, egyéb forrás vagy támogatás, valamint az  igényelt költségvetési
támogatás összegét és annak időbeli ütemezését.
8. § (1) A  támogatói okirat kiadásához és a  támogatási szerződés megkötéséhez – ha azok a  támogatási igényhez nem
kerültek benyújtásra – az Ávr. 72. §-ában meghatározottakon túl az igénylőnek be kell nyújtania
a) a gazdálkodó szervezet képviselőjének banki aláírási címpéldányát,
b) a  gazdálkodó szervezet fennállását igazoló okiratban meghatározott képviselőtől eltérő képviselet esetén
a  gazdálkodó szervezet képviselőjének aláírási jogosultságát igazoló – közokiratnak vagy teljes bizonyító
erejű magánokiratnak minősülő – okiratot,
c) a  költségvetési támogatásból megvalósítani tervezett tevékenység, feladat, beszerzés részletes
ismertetését, azok tervezett szakmai hatásait, kapcsolódását a megjelölt támogatási célhoz, szükség szerint
 költség-haszonelemzést és megvalósíthatósági tanulmányt,
d) ha a kedvezményezett olyan gazdasági társaság, amely vonatkozásában a miniszter tulajdonosi jogokat nem,
csak szakmai felügyeletet gyakorol, a tulajdonosi joggyakorló üzleti tervet elfogadó határozatát,
e) a támogatott tevékenységhez szükséges jogerős hatósági engedélyeket, ha azt jogszabály előírja, valamint
f ) a támogatott projekttel kapcsolatban előírt egyedi feltételek teljesítését igazoló dokumentumokat.
(2) Ha a  benyújtott dokumentum tekintetében hiánypótlásra van szükség, a  szakmai kezelő – a  hibák, hiányosságok
egyidejű megjelölése mellett – legfeljebb 15 napos határidőt állapít meg azok pótlására. Ha a támogatás igénylője
a hiánypótlást nem teljesíti vagy azt hibásan vagy hiányosan nyújtja be, a támogatási igényt érdemi vizsgálat nélkül
el kell utasítani, és erről a támogatás igénylőjét – megjelölve az elutasítás indokát – írásban értesíteni kell.
(3) A civil szervezet hatályos adatait tartalmazó igazolásokat a szakmai kezelő hivatalból beszerzi.
5. A támogatási szerződés és a költségvetési támogatás folyósítása
9. § (1) A költségvetési támogatás folyósítására a kötelezettségvállalás dokumentumában meghatározott ütemezés szerinti
mértékben és időpontban kerül sor.
(2) A  lebonyolítás céljából átadásra kerülő előirányzat összegét és folyósításának ütemezését úgy kell megállapítani,
hogy az a kötelezettségvállalás pénzügyi finanszírozási igényének megfeleljen.
10. § A  támogatási szerződés módosítását az  indokok felsorolásával bármelyik fél – a  költségvetési támogatás
költségterve, továbbá a  költségvetési támogatás felhasználásának kezdő időpontja és véghatárideje tekintetében
– az eredeti támogatási szerződésben a költségvetési támogatás felhasználására meghatározott véghatáridő letelte
előtt legalább 15 nappal írásban kezdeményezheti.
6. Beszámolás, ellenőrzés 11. § A kedvezményezett a költségvetési támogatás felhasználását az egyéb pénzeszközeitől elkülönítetten tartja nyilván
és az elszámolt költségeket más finanszírozó felé nem számolja el.
12. § (1) A  kedvezményezett a  költségvetési támogatás rendeltetésszerű felhasználására vonatkozó beszámolóját
a  megvalósított tevékenység, feladat, beszerzés támogatási szerződésben meghatározott befejezési határidejét
vagy határnapját követő 30. napig postai úton nyújtja be a  szakmai kezelőnek. A  beszámolás határidejének vagy
határnapjának módosítása írásban kérhető a  támogatótól, a  támogatói okiratban, támogatási szerződésben
meghatározott határidő leteltét vagy határnap elteltét megelőző 15. napig. A kezdeményezésnek tartalmaznia kell
a módosítás indokait.
(2) A  beszámolóhoz a  kedvezményezett csatolja a  közbeszerzési eljárás lefolytatásával összefüggő, a  támogatási
szerződésben meghatározott dokumentumokat.
(3) A beszámolót – annak beérkezését követő 30 napon belül – a teljesítés igazolására jogosult személy megvizsgálja
és javaslatot tesz a  szakmai kezelőnek annak elfogadására, elutasítására vagy – ha azt a  pályázati felhívás vagy
a támogatói okirat, támogatási szerződés nem zárja ki – hiánypótlására.
(4) A  beszámoló elfogadása esetén a  szakmai kezelő 8 napon belül írásban értesíti a  kedvezményezettet
a  rendelkezésre álló felhatalmazó levél egyidejű visszavonásáról szóló nyilatkozattal együtt. A beszámoló részbeni
vagy teljes elutasítása esetén a  költségvetési támogatás vagy annak meghatározott része visszafizettetéséről
a szakmai kezelő gondoskodik.
(5) A  beszámoló elbírálására vonatkozó határidő indokolt esetben egy alkalommal, legfeljebb 15 nappal
meghosszabbítható.
13. § A  költségvetési támogatás rendeltetésszerű felhasználását a  miniszter, a  szakmai kezelő, a  Mezőgazdasági és
Vidékfejlesztési Hivatal (a továbbiakban: MVH), a Nemzeti Élelmiszerlánc-biztonsági Hivatal (a továbbiakban: NÉBIH),
a Magyar Államkincstár (a továbbiakban: Kincstár), a Nemzeti Adó és Vámhivatal (a továbbiakban: NAV), a Nemzeti
Agrárszaktanácsadási, Képzési és Vidékfejlesztési Intézet (a  továbbiakban: NAKVI), és a  pályázati kiírásban vagy
a támogatói okiratban, támogatási szerződésben meghatározott személy, szerv ellenőrizheti.
14. § Ha a  kedvezményezett önhibájából, felszólítás ellenére sem tett eleget a  jogszabályban vagy a  támogatói
okiratban, támogatási szerződésben meghatározott valamely kötelezettségének, a  miniszter írásos döntésével
a kedvezményezettet legfeljebb 3 évre kizárja az érintett fejezeti kezelésű előirányzat támogatási rendszeréből.
7. A pályázati eljárásra vonatkozó szabályok 15. § Az előirányzatokból pályázati úton nyújtott költségvetési támogatás tekintetében a 3–6. alcímet az ezen alcímben
meghatározott eltérésekkel kell alkalmazni.
16. § (1) A pályáztatási tevékenység éves pályázati terv alapján működik.
 (2) Az  éves pályázati tervet a  szakmai kezelő készíti el és azt a  miniszter hagyja jóvá. A  jóváhagyott pályázati tervet
a miniszter által vezetett minisztérium honlapján közzé kell tenni.
 (3) A pályázati terv jóváhagyásáig pályázatot kiírni csak a miniszter egyedi engedélye alapján, civil szervezet számára
szóló pályázat esetén az Ávr. 92. §-ában és az egyesülési jogról, a közhasznú jogállásról, valamint a civil szervezetek
működéséről és támogatásáról szóló 2011. évi CLXXV. törvény (a továbbiakban: civil tv.) 53. §-ában meghatározott
egyeztetéseket követően lehet.
17. § A pályázati kiírás alapján benyújtott pályázatokkal kapcsolatos döntést a beadási határidőt követő 60 napon belül
meg kell hozni.
18. § (1) A  minisztert döntése meghozatalában a  miniszter vagy a  szakmai kezelő által kijelölt Bíráló Bizottság
(a továbbiakban: Bizottság) segíti.
(2) A  Bizottság legalább öt, legfeljebb kilenc tagból áll. A  Bizottságot elnök vezeti, akinek személyére és a  Bizottság
összetételére a szakmai kezelő tesz javaslatot, amelyet a miniszter hagy jóvá.
(3) A Bizottság ügyrendjét maga határozza meg.
 (4) A Bizottság az üléseiről írásos emlékeztetőt készít, amit minden esetben a Bizottság elnöke és egy felkért bizottsági
tag hitelesít. 19. § (1) A  szakmai kezelő a  pályázót a  pályázat befogadásáról az  arra vonatkozó döntéstől számított 15 napon belül
a  miniszter által vezetett minisztérium honlapján a  benyújtott pályázatokról készített döntési lista közzétételével
tájékoztatja. A közzétett lista tartalmazza a befogadott és be nem fogadott pályázatokat.
(2) A Bizottság a pályázat elbírálásához szükséges javaslatát a pályázat benyújtására nyitva álló határidő lejártát követő
45 napon belül készíti el, majd azt a szakmai kezelő 5 napon belül a miniszter elé terjeszti. Az elbíráláshoz szükséges
javaslat elkészítésére előírt határidőtől a szakmai kezelő – indokolt esetben és a pályázati kiírásban meghatározott
módon – eltérhet.
(3) Ha a  pályázat jellege lehetővé teszi, a  Bizottság üléseiről készített írásos emlékeztetőben a  forráshiány miatt nem
támogatott, de szakmailag megfelelő, költségvetési támogatásra érdemesnek ítélt pályázatok sorrendjét is meg kell
határozni.
(4) Ha az  Ávr. 74.  § (1)  bekezdése szerinti felszabaduló támogatási keretösszeg nem fedi le teljes egészében
a forráshiány miatt elutasított sorban következő pályázat számára döntéssel megítélt támogatás összegét, a pályázó
elfogadó nyilatkozata alapján a  döntéshez képest az  alacsonyabb összegű támogatásra vonatkozóan is köthető
támogatási szerződés.
20. § (1) A  beszámoló vagy az  azzal kapcsolatos hiánypótlás késedelmes benyújtása esetére a  támogatói okiratban,
támogatási szerződésben a támogatási összeg 2%-áig terjedő késedelmi kötbér köthető ki.
(2) A  beszámoló 60 napon túli késedelmes benyújtása a  költségvetési támogatás jogosulatlan igénybevételének
minősül.
(3) A  kötbérfizetési kötelezettség részletes feltételeit a  támogatói okiratban, támogatási szerződésben kell
meghatározni.
8. Egyedi döntés alapján nyújtott költségvetési támogatásra vonatkozó szabályok
21. § Közalapítvány, civil szervezet, érdekképviseleti szerv, önkormányzat szakmai feladataihoz kapcsolódóan egyedi
döntés alapján nyújtott költségvetési támogatásra a 3–6. alcímet az ezen alcímben meghatározott eltérésekkel kell
alkalmazni.
22. § (1) A támogatási igény hiányosságainak pótlására, annak kézhezvételétől számított 15 munkanapon belül legalább 3,
de legfeljebb 8 munkanapos határidőt kell megállapítani.
(2) A hiánytalan támogatási igény nem jelent kötelezettséget a költségvetési támogatás odaítélésére és a költségvetési
támogatásnak a támogatási igényben meghatározott összegben és feltétellel történő biztosítására.
III. FEJEZET
AZ ELŐIRÁNYZATOK FELHASZNÁLÁSÁNAK RÉSZLETES SZABÁLYAI 9. Regionális víziközmű rendszerek állami kötelezettségei és a pályázati fejlesztéséhez szükséges
önerő (20/01/05/00)
23. § (1) Az  előirányzatból jogszabály alapján az  államra, mint tulajdonosra háruló kötelezettségek teljesítésének pénzügyi
fedezetére adható támogatás, amely által a  többségi állami tulajdonú, regionális rendszereken végrehajtott
fejlesztések helyi önkormányzatokkal közös vagy önálló Új Széchenyi Terv (KEOP, ROP, ETE) pályázatként történő
megvalósítása esetén az állami rész fejlesztésére jutó arány önerőfizetési kötelezettsége finanszírozható.
(2) Az  előirányzat felhasználása előirányzat-átcsoportosítással, utólagos elszámolás melletti előfinanszírozás
formájában történik. A kedvezményezettek költségvetési szervek.
(3) Az előirányzatból költségvetési támogatás egyedi elbírálás útján nyújtható.
10. Balatoni regionális víziközmű-hálózat fejlesztése (20/01/09/00) 24. § (1) Az  előirányzatból a  Balatoni Vízgazdálkodási Fejlesztési Programra alapozott, 2005. évben átdolgozott Balaton
térség regionális szennyvízelvezetése és tisztítása fejlesztési koncepcióban szereplő prognosztizált beruházások
kerülnek támogatásra.
(2) Az  előirányzat felhasználása előirányzat-átcsoportosítással, utólagos elszámolás melletti előfinanszírozás
formájában történik. A kedvezményezettek költségvetési szervek.
(3) Az előirányzatból költségvetési támogatás egyedi elbírálás útján nyújtható.
11. Ivóvízbázis-védelmi Program végrehajtása (20/01/19/00) 25. § (1) Az  előirányzat felhasználását az  1996-ban megkezdett vízbázisvédelmi célprogram végrehajtására vonatkozó
jogszabályok és az Európai Unió Víz Keretirányelve határozzák meg.
(2) Az  előirányzat felhasználása előirányzat-átcsoportosítással, utólagos elszámolás melletti előfinanszírozás
formájában történik. A kedvezményezettek költségvetési szervek.
(3) Az előirányzatból költségvetési támogatás egyedi elbírálás útján nyújtható.
12. Ivóvíz-minőség javító program (20/01/20/00) 26. § (1) Az  előirányzat segítségével a  vízellátás biztonságát növelő fejlesztések, ivóvízminőség-javító beruházások
valósulnak meg. Az előirányzat támogatja az Almásfüzitő, Kocs, Nagyigmánd területén az egészséges ivóvízellátást
biztosító távvezeték, illetve a Nyirád-darvastói vízátvezetést megvalósító távvezeték kiépítését.
(2) Az  előirányzat felhasználása előirányzat-átcsoportosítással, utólagos elszámolás melletti előfinanszírozás
formájában történik. A kedvezményezettek költségvetési szervek.
(3) Az előirányzatból költségvetési támogatás egyedi elbírálás útján nyújtható.
13. Vízügyi feladatok támogatása (20/02/07/00) 27. § (1) Az  előirányzatból kerülnek finanszírozásra a  Halászati és Öntözési Kutatóintézet által „A Nemzeti Aszálystratégia
program” kiemelt feladathoz szorosan kapcsolódó, az aszálykárok megelőzésének és csökkentésének lehetőségeivel
kapcsolatban végzett kutatások költségei.
(2) A kifizetés közvetlen módon, előfinanszírozás formájában történik.
14. Víz-, környezeti- és természeti katasztrófa elhárítás (20/02/08/00)
28. § Az előirányzatból kizárólag a kötelezettségvállalással nem terhelt maradványok pénzügyi rendezésére kerül sor.
15. Természetvédelmi kártalanítás (20/02/09/00) 29. § (1) Az előirányzat a természetvédelmi érdekből eseti jelleggel elrendelt hatósági korlátozásokból, illetve a védett állat
kártételéből adódó kártalanítási igényeket, és az  azokkal összefüggésben felmerülő adminisztratív költségeket,
továbbá a védettségi szint helyreállítása érdekében szükséges, a védett természeti területek védettségi szintjének
helyreállításáról szóló 1995. évi XCIII. törvényben és a  földrendező és a  földkiadó bizottságokról szóló 1993. évi II.
törvény 12/C. §-ában előírt területvásárlásokat, kisajátításokat és kártalanítási igényeket, valamint a területek állami
tulajdonba vételével összefüggésben felmerülő adminisztratív költségeket finanszírozza.
(2) Az  előirányzat kedvezményezettjei a  környezetvédelmi, természetvédelmi és vízügyi felügyelőségek és a  nemzeti
park igazgatóságok.
(3) Az  előirányzat felhasználása előirányzat-átcsoportosítással, utólagos elszámolás melletti előfinanszírozás
formájában történik.
(4) Az előirányzatból költségvetési támogatás egyedi elbírálás útján nyújtható.
16. Természetvédelmi pályázatok támogatása (20/02/10/00) 30. § (1) Az  előirányzat a  nemzetközi nyertes pályázatok támogatását, kiemelten az  önrész, társfinanszírozás biztosítását,
az árfolyamkockázatok kezelését, a pályázat lezárása utáni előírt feladatok ellátását, a projektek önrészének, illetve
a pótlólagosan felmerült költségek forrásának biztosítását szolgálja.
(2) Az előirányzatból támogatható költségvetési szerv, környezet-, illetve természetvédő civil szervezet, közalapítvány
vagy gazdasági társaság.
(3) Az  előirányzat felhasználása költségvetési szerv részére előirányzat-átcsoportosítással, nem költségvetési szerv
részére közvetlen módon, fejezeti kifizetéssel, a kedvezményezettel kötött támogatási szerződés alapján, utólagos
elszámolás melletti előfinanszírozás vagy beszámolást követő utófinanszírozás formájában történik.
(4) Az előirányzatból költségvetési támogatás egyedi elbírálás útján nyújtható.
17. Hulladék-gazdálkodási feladatok támogatása (20/02/11/00) 31. § (1) Az  előirányzat terhére kerül finanszírozásra az  Országos Hulladékgazdálkodási Ügynökség Nonprofit Kft.
(a továbbiakban: OHÜ) szakmai feladatainak ellátásához szükséges támogatás.
(2) Az előirányzat felhasználása az OHÜ-vel kötött támogatási szerződésben foglaltak szerinti kifizetéssel valósul meg.
 (3) Az előirányzat felhasználása utólagos elszámolás melletti előfinanszírozás vagy beszámolást követő utófinanszírozás
formájában történik.
 (4) Az előirányzatból költségvetési támogatás egyedi elbírálás útján nyújtható.
18. Országos Hulladékgazdálkodási Ügynökség működési támogatása (20/02/13/00) 32. § (1) Az előirányzatból kerül finanszírozásra az OHÜ működési feladatainak ellátásához szükséges támogatás.
 (2) Az előirányzat felhasználása az OHÜ-vel kötött támogatási szerződésben foglaltak szerinti kifizetéssel valósul meg.
 (3) Az előirányzat felhasználása utólagos elszámolás melletti előfinanszírozás vagy beszámolást követő utófinanszírozás
formájában történik.
 (4) Az előirányzatból költségvetési támogatás egyedi elbírálás útján nyújtható.
19. Állami feladatok átvállalása a Nemzeti Környezetvédelmi Program megvalósításában (20/02/14/00)
33. § (1) Az előirányzat a környezet védelmének általános szabályairól szóló 1995. évi LIII. törvény alapján készülő Nemzeti
Környezetvédelmi Programban meghatározott, aktuális feladatok ellátásában közreműködő, környezet- vagy
természetvédelmi céllal létrejött civil szervezetek szakmai feladatainak támogatását biztosítja. Támogatás kizárólag
szakmai programok megvalósításához biztosítható. Beruházási célú támogatás az  előirányzatból indokolt esetben
nyújtható.
(2) Az  előirányzat felhasználása közvetlen módon, fejezeti kifizetéssel, a  kedvezményezettel kötött támogatási
szerződés alapján, utólagos elszámolás melletti előfinanszírozás vagy beszámolást követő utófinanszírozás
formájában történik. Előleg folyósítása lehetséges.
(3) Az előirányzatból költségvetési támogatás pályázat vagy egyedi elbírálás útján nyújtható.
20. Az illegális hulladék-elhelyezés felszámolásának feladatai (20/02/16/00) 34. § (1) Az előirányzat célja a közhasznú civil szervezetek támogatása a közterületen elhagyott hulladékok felszámolásában,
a hulladékelhagyó magatartás visszaszorításában.
(2) Az  előirányzat felhasználása közvetlenül a  kedvezményezett szervezet részére történő fejezeti kifizetéssel,
beszámolást követő utófinanszírozás formájában valósul meg.
21. Vízgazdálkodási pályázatok előkészítése (20/02/17/00) 35. § Az előirányzatból kizárólag a kötelezettségvállalással nem terhelt maradványok pénzügyi rendezésére kerül sor.
22. Kisméretű szállópor (PM10) koncentrációjának csökkentésével kapcsolatos kiadások (20/02/21/00)
36. § (1) Az előirányzatból a környezeti levegő minőségének fenntartásához és javításához, illetve az emberi egészséget és
a  természeti környezetet veszélyeztető légszennyezettség kialakulásának megelőzéséhez nyújtható költségvetési
támogatás.
(2) Az  (1)  bekezdés szerinti támogatások közül a  használt autóbuszok részecskeszűrővel történő utólagos
felszereléséhez nyújtott támogatás az  Európai Unió működéséről szóló szerződés 107.  cikk (1)  bekezdése szerinti
állami támogatásnak minősül, amelynek felhasználására a  vasúti és közúti személyszállítási közszolgáltatásról,
valamint az 1191/69/EGK és az 1107/70/EGK tanácsi rendelet hatályon kívül helyezéséről szóló, 2007. október 23-i
1370/2007/EK európai parlamenti és tanácsi rendeletben (HL L 315., 2007.12.03., 1. o.), valamint a személyszállítási
szolgáltatásokról szóló 2012. évi XLI. törvényben foglaltak az irányadóak.
(3) Az előirányzatból költségvetési szerv, kutatóintézet, gazdasági társaság és civil szervezet részére adható támogatás.
 (4) Az  előirányzat felhasználása költségvetési szerv részére előirányzat-átcsoportosítással, nem költségvetési szerv
részére közvetlen módon, fejezeti kifizetéssel, a kedvezményezettel kötött támogatási szerződés alapján, utólagos
elszámolás melletti előfinanszírozás vagy beszámolást követő utófinanszírozás formájában történik.
(5) Az előirányzatból költségvetési támogatás egyedi elbírálás útján nyújtható.
23. Hulladéklerakási járulékból finanszírozott feladatok (20/02/22/00) 37. § (1) Az előirányzat a hulladékról szóló törvényben meghatározott célokra fordítható.
 (2) Az előirányzatból a  feladatok végrehajtásában közreműködő, a miniszter irányítása alá tartozó költségvetési szerv,
valamint a miniszter tulajdonosi joggyakorlásába tartozó gazdasági társaság részesülhet.
 (3) Az előirányzat felhasználása közvetlen módon, fejezeti kifizetéssel valósul meg.
 (4) Az előirányzat felhasználása utólagos elszámolás melletti előfinanszírozás vagy beszámolást követő utófinanszírozás
formájában történik. Előleg folyósítása lehetséges.
 (5) Az előirányzatból költségvetési támogatás egyedi elbírálás útján nyújtható.
24. Környezetvédelemmel kapcsolatos fejlesztések támogatása (20/02/30/00) 38. § (1) Az  előirányzat szolgál a  környezetvédelmi célú, elsősorban klímavédelmi, természetvédelmi, vízügyi,
hulladékgazdálkodási és meteorológiai feladatok ellátásához szükséges fejlesztések forrásául.
(2) Az  előirányzaton szereplő PHARE Visszaforgó Hitelalap maradványából kerülnek finanszírozásra az  előirányzat
terhére 2010. évben meghirdetésre került – a „Védett természeti területeken, valamint barlangokban és azok felszíni
védőövezetén elhagyott hulladék felszámolása”, a  „Települési szilárd hulladéklerakók rekultivációs feladatainak
előkészítése”, valamint az „Illegális hulladéklerakók felszámolásának feladatai” című – pályázatok. Az  előirányzat
kedvezményezettjei civil szervezetek és önkormányzatok.
(3) Az  előirányzat felhasználása közvetlen módon, a  kedvezményezettel kötött támogatási szerződés alapján, fejezeti
kifizetéssel, beszámolást követő utófinanszírozás formájában történik.
25. Egyéb szervezetek feladatai (20/02/35/00) 39. § (1) Az előirányzat önkormányzat és államháztartáson kívüli szervezet részére nyújtandó támogatások átadását szolgálja
a 20/14/00/00 Fejezeti általános tartalék előirányzatból történő átcsoportosítást követően.
(2) Az  előirányzat felhasználása közvetlen módon, a  kedvezményezettel kötött támogatási szerződés alapján, fejezeti
kifizetéssel, utólagos elszámolás melletti előfinanszírozás vagy beszámolást követő utófinanszírozás formájában
történik.
26. Környezetvédelmi és vízügyi célelőirányzat (20/02/39/00) 40. § (1) Az  előirányzat biztosítja a  Környezetvédelmi Alap Célfeladatok (a  továbbiakban: KAC) és a  Vízügyi Célelőirányzat
terhére vállalt kötelezettségek finanszírozását.
(2) Az (1) bekezdésben foglaltakon túl az előirányzat bevétele biztosítja a pályázatok ellenőrzését végző Kincstár részére
fizetendő megbízási díj forrását, a  KAC pályázatokkal kapcsolatos irattározási feladatok finanszírozását, valamint
a  korábban támogatásban részesített pályázatok záró-, illetve utóellenőrzési feladataival kapcsolatban felmerülő
költségeket is.
(3) Az előirányzat kedvezményezettjei gazdasági társaságok és önkormányzatok.
 (4) Az  előirányzat felhasználása közvetlen módon az  előirányzatból történő fejezeti kifizetéssel, beszámolást követő
utófinanszírozás formájában valósul meg. 27. GEF-A Duna szennyezettségének csökkentése (20/02/40/00)
41. § Az előirányzatból kizárólag a kötelezettségvállalással nem terhelt maradványok pénzügyi rendezésére kerül sor.
28. FAO intézmények finanszírozása (20/03/01/00) 42. § (1) Az  előirányzatból az  Egyesült Nemzetek Élelmezési és Mezőgazdasági Szervezete (a  továbbiakban: FAO) Európai
és Közép-Ázsiai Regionális Hivatala és a  Közös Szolgáltató Központ felállítására vonatkozó megállapodásban
rögzített feladatok végrehajtása támogatható. Projektfinanszírozás   keretében a  kapacitásfejlesztést,
az  élelmiszerbiztonságot, az  állategészségügyet, a  halászatot és akvakultúrát, az  erdőgazdálkodást, az  organikus
mezőgazdaságot, a  fenntartható vidékfejlesztést, a  vízgazdálkodást, valamint a  Millenniumi Fejlesztési Célok
elérését szolgáló fejlesztések kerülnek támogatásra.
(2) Az előirányzat felhasználása a projektfinanszírozás esetében közvetlen módon a FAO Letéti Alapja részére történő
fejezeti kifizetéssel valósul meg.
(3) Az  előirányzat felhasználása a  projektfinanszírozás esetében utólagos elszámolás melletti előfinanszírozás
formájában történik.
29. Agrárkutatás támogatása (20/03/02/00) 43. § (1) Az  előirányzat célja az  agrár- és környezetügyi közhasznú K+F+I témák, a  kutatóintézetek működési feltételeinek
javítása, a  K+F+I feladatok végrehajtásához szükséges beruházások finanszírozása, továbbá a  kutatói utánpótlás
elősegítése.
(2) Az előirányzat kedvezményezettje a miniszter vagy a Kormány más tagjának irányítása vagy felügyelete alá tartozó
költségvetési szerv és a végrehajtásban közreműködő közhasznú kutatási feladatokat ellátó gazdálkodó szervezet
lehet.
(3) Az  előirányzat felhasználása költségvetési szerv részére előirányzat-átcsoportosítással, nem költségvetési szerv
részére közvetlen módon, fejezeti kifizetéssel, a kedvezményezettel kötött támogatási szerződés alapján, utólagos
elszámolás melletti előfinanszírozás vagy beszámolást követő utófinanszírozás formájában történik.
(4) Az előirányzatból költségvetési támogatás egyedi elbírálás útján nyújtható.
30. Magán és egyéb jogi személyek kártérítése (20/03/03/00)
44. § (1) Az  előirányzat célja a  miniszter által vezetett minisztériummal szemben indított peres és nemperes eljárásokban
a  jogerős bírósági döntésekkel, továbbá a  miniszter által vezetett minisztérium követeléseinek kezelésével
kapcsolatban felmerülő illetékek, költségek és díjak alapján jelentkező fizetési kötelezettségek finanszírozása.
Az előirányzat nyújthat fedezetet továbbá a miniszter által vezetett minisztériummal szemben indított munkaügyi
perekből keletkező fizetési kötelezettségek teljesítésére.
(2) A miniszter által vezetett minisztérium javára megítélt perköltséget az előirányzat bevételeként kell kezelni, amelyet
ugyanezen előirányzat tárgyévi kifizetéseire lehet felhasználni.
(3) A  rendelkezésre álló szabad forrás hiányában arról a  fejezeti kezelésű előirányzatból teljesíthető a  fizetési
kötelezettség, amely előirányzat kezelésével kapcsolatban az keletkezett.
(4) Az  előirányzat felhasználása a  jogosult részére történő fejezeti kifizetéssel történik. A  miniszter által vezetett
minisztériummal szemben indított munkaügyi perekből keletkező fizetési kötelezettségek teljesítése fejezeten
belüli előirányzat-átcsoportosítással történik.
31. Határon átnyúló vidékfejlesztési feladatok támogatása (20/03/04/00) 45. § (1) Az  előirányzat célja a  Kárpát-medencei vidékfejlesztési együttműködésekben részt vevő és a  határon átnyúló
vidékfejlesztési feladatok megvalósításában közreműködő, a  magyar gazdák érdekeit képviselő szervezetek
munkájának, működésének, szakmai programjainak közvetlen, egyedi támogatása.
(2) Az előirányzat felhasználása a kedvezményezettel kötött támogatási szerződés alapján, utólagos elszámolás melletti
előfinanszírozás vagy beszámolást követő utófinanszírozás formájában, közvetlen módon, fejezeti kifizetéssel
történik.
(3) Az előirányzatból költségvetési támogatás egyedi elbírálás útján nyújtható.
32. Tanyafejlesztési Program (20/03/05/00) 46. § (1) Az  előirányzat célja a  tanyai gazdálkodás megújításával és a  tanyai életmód hátrányainak csökkentésével
kapcsolatos kötelezettségek finanszírozása a következő területeken:
a) tanyai termékek piacra jutásának elősegítése,
b) a  tanyás térségek külterületi földútjainak karbantartását, rendszeres felújítását biztosító vontatott
munkagépek, eszközök beszerzése,
c) a villany nélküli tanyák energiaellátását biztosító önkormányzati fejlesztések,
d) a  tanyagondnoki szolgálatok és tanyagondnokokat összefogó támogatásra jogosult civil szervezetek
tevékenységének fejlesztése,
e) megyei tanyafejlesztési programok kidolgozása,
f ) tanyagazdaságok fejlesztése,
g) tanyagazdaságok indító támogatása,
h) villanynélküli tanyák energiaellátását biztosító egyéni fejlesztések.
(2) Az  előirányzat felhasználása – a  (4)  bekezdésben szereplő felhasználási mód kivételével – beszámolást követő
utófinanszírozás formájában, lebonyolító szerveken keresztül valósul meg. Előleg folyósítása lehetséges.
(3) Az előirányzat kedvezményezettjei:
a) a tanyás települések önkormányzatai, önkormányzati konzorciumai, önkormányzatai által alapított nonprofit
gazdasági társaságok,
b) a tanyás térségek helyi önkormányzati társulásai,
c) a tanyás településeken bejegyzett és ott működő civil szervezetek, támogatásra jogosult civil szervezetek,
d) tanyai piacszövetkezetek,
e) a tanyás térségekben működő megyei agrárkamarák, valamint megyei agrárkamarák által alapított nonprofit
gazdasági társaságok, f ) fővárosi kerületi önkormányzatok,
g) a tanyás térségekbe tartozó megyei jogú városok helyi önkormányzatai,
h) egyházak, önálló jogi személyiséggel rendelkező egyházi szervek,
i) a tanyás térségekben működő tanyagondnoki feladatokat ellátó támogatásra jogosult civil szervezetek,
j) mezőgazdasági tevékenységet végző őstermelő, egyéni vállalkozó, családi gazdálkodó,
k) tanyán élő természetes személy.
(4) Az  előirányzatból – előirányzat-átcsoportosítással – utólagos elszámolás melletti előfinanszírozás formájában
finanszírozhatóak a  lebonyolításban részt vevő költségvetési szervek feladatellátással összefüggésben felmerült és
igazolt költségei is.
(5) Az előirányzatból költségvetési támogatás pályázat vagy egyedi elbírálás útján nyújtható.
33. Hungarikum Bizottság feladatainak támogatása (20/03/06/00) 47. § (1) Az  előirányzatból kerülnek finanszírozásra a  magyar nemzeti értékekről és a  hungarikumokról szóló törvényből
következő, valamint a  Hungarikum Bizottság Titkársága által ellátott operatív működéshez szükséges alábbi
feladatok:
a) a hungarikum tanúsító védjegyre grafikai pályázat kiírása és a védjegy lajstromozása,
b) a nemzeti értékek és hungarikumok nyilvántartása és a bemutatásukat szolgáló honlap elkészítése,
c) szakmai útmutatók készítése,
d) szakmai felkészítő képzések és tájékoztató konferenciasorozat szervezése,
e) hungarikum és nemzeti értékek marketing kampányának elkészítése,
f ) a hungarikumok és nemzeti értékek népszerűsítésének, megismertetésének, kutatásának, megőrzésének és
gondozásának támogatása.
 (2) Az előirányzat felhasználása a közzétett pályázati felhívások, valamint egyedi döntések alapján miniszteri döntéssel,
önkormányzat, természetes személy, gazdasági társaság, illetve nonprofit szervezet részére a  kedvezményezettel
kötött támogatási szerződés alapján fejezeti kifizetéssel, lebonyolító szervezeten keresztül, vagy költségvetési
szervek részére fejezeten belüli, illetve más fejezethez történő előirányzat-átcsoportosítással valósul meg.
Az előirányzatból határon túli szervezetek részére is nyújtható támogatás.
(3) Az  előirányzatból – előirányzat-átcsoportosítással – finanszírozandóak a  lebonyolításban részt vevő költségvetési
szervek feladatellátással összefüggésben felmerült és igazolt költségei is.
(4) Az előirányzat felhasználása utólagos elszámolás melletti előfinanszírozás vagy beszámolást követő utófinanszírozás
formájában történik. Előleg folyósítása lehetséges.
(5) Az előirányzatból költségvetési támogatás pályázat vagy egyedi elbírálás útján nyújtható.
34. Állami feladatok átvállalása az agrár- és vidékfejlesztési programok megvalósításában
(20/03/08/00)
48. § (1) Az  előirányzatának célja a  mezőgazdaságban tevékenykedő, civil tv.-ben meghatározott szervezetek,
érdekképviseletek és szakmai szervezetek, közhasznú jogállású civil szervezetek szakmai feladatainak támogatása.
Beruházási célú támogatás az előirányzatból nyújtható.
(2) Az  előirányzat felhasználása közvetlen módon, a  kedvezményezettel kötött támogatási szerződés alapján, fejezeti
kifizetéssel történik.
(3) Az előirányzat felhasználása utólagos elszámolás melletti előfinanszírozás vagy beszámolást követő utófinanszírozás
formájában történik. Előleg folyósítása lehetséges.
(4) Az előirányzatból költségvetési támogatás pályázat vagy egyedi elbírálás útján nyújtható.
35. Parlagfű elleni közérdekű védekezés végrehajtásának támogatása (20/03/10/00)
49. § (1) Az  előirányzat felhasználásának a  célja a  parlagfű elleni közérdekű védekezés és a  kapcsolódó célprogramok
finanszírozása.
(2) A  támogatásból pályázat és egyedi elbírálás alapján a  miniszter vagy a  Kormány más tagjának irányítása vagy
felügyelete alá tartozó költségvetési szervek vagy önkormányzatok, valamint a  feladatok végrehajtásában
közreműködő egyéb gazdálkodó szervezetek részesülhetnek.
(3) Az  előirányzat felhasználása közvetlen módon, a  kedvezményezettel kötött támogatási szerződés alapján történő
fejezeti kifizetéssel, illetve előirányzat-átcsoportosítással valósul meg.
(4) Az előirányzat felhasználása utólagos elszámolás melletti előfinanszírozás vagy beszámolást követő utófinanszírozás
formájában történik. Előleg folyósítása lehetséges.
(5) Az előirányzatból költségvetési támogatás pályázat vagy egyedi elbírálás útján nyújtható.
36. Osztatlan földtulajdon kimérésének költségei (20/03/13/00) 50. § (1) Az  előirányzat a  részarány földkiadási eljárás során keletkezett, az  ingatlan-nyilvántartásba osztatlan közös
tulajdonként bejegyzett tulajdoni hányadok önálló ingatlanná alakításával összefüggésben a  földrendező és
földkiadó bizottságokról szóló törvény és a  részarány földkiadás során keletkezett osztatlan közös tulajdon
megszüntetésének részletes szabályairól szóló kormányrendelet alapján
a) a  fővárosi és megyei kormányhivatalt a  megosztási eljárással kapcsolatosan megillető költségtérítés
kifizetéséhez,
b) a földmérési feladatok és jogi szolgáltatói feladatok ellenértékének kifizetéséhez,
c) a földtulajdonos által a 2011. vagy 2012. évben megfizetett megosztási költségek visszafizetéséhez,
d) a  részarány földkiadás során keletkezett osztatlan közös tulajdon megszüntetésével kapcsolatos
kommunikációs feladatok költségének kifizetéséhez,
e) a megosztási eljárás földhivatali feladatainak egyszerűsítéséhez szükséges szakmai jellegű kiadásokhoz
használható fel.
(2) Az  előirányzatból nem nyújtható támogatás az  európai uniós versenyjogi értelemben vett állami támogatásokkal
kapcsolatos eljárásról és a regionális támogatási térképről szóló 37/2011. (III. 22.) Korm. rendelet 6. §-a szerint nehéz
helyzetben lévő vállalkozásnak minősülő földtulajdonosnak.
(3) Az  (1)  bekezdés b)  pontja szerinti támogatás a  Szerződés 87. és 88.  cikkének a  mezőgazdasági termékek
előállításával foglalkozó kis- és középvállalkozásoknak nyújtott állami támogatásokra történő alkalmazásáról
és a  70/2001/EK rendelet módosításáról szóló, 2006. december 15-i 1857/2006/EK bizottsági rendelet 13.  cikke
szerinti támogatásnak, az  (1)  bekezdés c)  pontja szerinti támogatás mezőgazdasági csekély összegű (de minimis)
támogatásnak minősül. Ha a  földtulajdonos a  kifizetés időpontjában szabad mezőgazdasági csekély összegű (de
minimis) kerettel nem rendelkezik, a  támogatás legkorábban a  földtulajdonost megillető mezőgazdasági csekély
összegű (de minimis) támogatási keret felszabadulása után folyósítható.
(4) Az előirányzat felhasználása előirányzat-átcsoportosítás esetében beszámolást követő utófinanszírozás formájában,
az  államháztartáson kívüli kedvezményezett részére közvetlen kifizetéssel, utólagos elszámolás melletti
előfinanszírozás útján történik.
(5) Az előirányzatból költségvetési támogatás költségvetési szerv és gazdasági társaság részére adható.
 (6) Az előirányzatból költségvetési támogatás egyedi kérelem alapján nyújtható.
37. Intézményi feladatok támogatása (20/03/15/00) 51. § (1) Az előirányzatból finanszírozhatóak a miniszter által vezetett minisztérium és a miniszter által felügyelt költségvetési
szervek olyan többletfeladatai, amelyek elvégzése szükségszerű vagy jogszabály írja elő, de a  költségvetési szerv
elemi költségvetése a  feladatok finanszírozására nem biztosít (elegendő) fedezetet. Az előirányzat maradványából
finanszírozhatóak továbbá az MVH akkreditációs feladatainak tisztán hazai forrásból finanszírozandó költségei.
(2) Az  előirányzat felhasználása közvetlen módon, a  kedvezményezett költségvetési szervvel kötött megállapodás
alapján, valamint a  kedvezményezettel kötött támogatási szerződés alapján történő fejezeti kifizetéssel, utólagos
elszámolás melletti előfinanszírozás vagy beszámolást követő utófinanszírozás formájában valósul meg.
38. Ágazati gazdasági és hivatásrendi kamarák állami feladatainak támogatása (20/03/16/00)
52. § (1) Az előirányzat célja
a) a  gazdasági kamarákról szóló 1999. évi CXXI. törvény 9–14.  §-ában és a  miniszter és a  Magyar Agrár-,
Élelmiszergazdasági és Vidékfejlesztési Kamara között létrejött együttműködési megállapodásban,
b) a  Magyar Állatorvosi Kamaráról, valamint az  állatorvosi szolgáltatói tevékenység végzéséről szóló 2012. évi
CXXVII. törvényben és a miniszter és a Magyar Állatorvosi Kamara között létrejött megállapodásban,
c) a  Magyar Növényvédő Mérnöki és Növényorvosi Kamaráról szóló 2000. évi LXXXIV. törvény 30.  §
(3) bekezdésében és a miniszter és a Magyar Növényvédő Mérnöki és Növényorvosi Kamara között létrejött
megállapodásban
meghatározott feladatok ellátásának biztosítása.
 (2) Az előirányzat felhasználása utólagos elszámolás melletti előfinanszírozás vagy beszámolást követő utófinanszírozás
formájában történik. Előleg folyósítása lehetséges.
 (3) Az  előirányzat felhasználása közvetlenül a  kedvezményezett szervezet részére – támogatási szerződés vagy
megállapodás keretében történő – fejezeti kifizetéssel valósul meg.
 (4) Az előirányzatból költségvetési támogatás egyedi elbírálás útján nyújtható.
39. Állami génmegőrzési feladatok támogatása (20/03/19/00) 53. § (1) Az  előirányzat célja a  növényi génmegőrzési és az  őshonos haszonállatok génerőforrásainak védelmével
kapcsolatos tevékenységet folytató költségvetési szervek, kutatóintézetek, felsőoktatási intézmények, gazdasági
társaságok, alapítványok és természetes személyek támogatása.
(2) Az  előirányzat felhasználása közvetlen módon, a  kedvezményezett költségvetési szervek, illetve az  egyéb
kedvezményezettek részére történő fejezeti kifizetéssel vagy előirányzat-átcsoportosítással történik.
(3) Az előirányzat felhasználása utólagos elszámolás melletti előfinanszírozás vagy beszámolást követő utófinanszírozás
formájában történik. Előleg folyósítása lehetséges.
(4) Az előirányzatból költségvetési támogatás pályázat vagy egyedi elbírálás útján nyújtható.
40. Hegyközségek Nemzeti Tanácsa (20/03/20/00) 54. § (1) Az előirányzatból a hegyközségekről szóló 2012. évi CCXIX. törvény 33–38. §-ában, valamint a szőlőtermesztésről és
a  borgazdálkodásról szóló 2004. évi XVIII. törvényben a  hegyközségi szervezetek részére meghatározott feladatok
hatósági működési és informatikai fejlesztési feladataira adható támogatás.
(2) Az  előirányzat felhasználására a  Hegyközségek Nemzeti Tanácsa és a  miniszter közötti együttműködési
megállapodás alapján kerül sor.
(3) A  Hegyközségek Nemzeti Tanácsával kötött együttműködési megállapodás alapján a  támogatás átadására
ütemezetten kerül sor, az  első ütem átadása esetében beszámolást követő utófinanszírozás, a  további részletek
átadása esetében utólagos elszámolás melletti előfinanszírozás formájában.
(4) Az előirányzatból költségvetési támogatás egyedi elbírálás útján nyújtható.
41. Bormarketing és minőség-ellenőrzés (20/03/22/00) 55. § (1) Az  előirányzat bevétele a  2011. november 30-a után forgalomba hozott borok után tévesen megfizetett
forgalombahozatali járulék befizetésekből származik, amely összegből kerül sor a  visszaigényelt összegek
megtérítésére. A  visszafizetések után fennmaradó előirányzat a  szőlőültetvények országos térinformatikai
nyilvántartásának (VINGISZ) fejlesztése, illetve az  Integrált Szőlészeti és Borászati Információs Rendszer (ISZBIR)
fejlesztése céljából kerül felhasználásra.
(2) Az  előirányzat felhasználása a  forgalombahozatali járulék esetében közvetlen módon, fejezeti kifizetéssel, egyéb
esetben a végső kifizetést teljesítő költségvetési szerv részére történő átutalással történik.
(3) Az előirányzat felhasználása utófinanszírozás vagy utólagos elszámolás melletti előfinanszírozás formájában valósul
meg.
42. Nemzetközi Szervezetek tagsági díjai (20/03/25/00) 56. § (1) Az  előirányzat felhasználásának célja a  miniszter által vezetett minisztérium és a  miniszter irányítása alá tartozó
költségvetési szervek nemzetközi szervezetekben és egyezményekben való részvételével összefüggő tagsági
díjainak és hozzájárulásainak finanszírozása.
(2) A nemzetközi szervezeti tagságból adódó tagdíjak kiegyenlítése közvetlenül fejezeti kifizetéssel, vagy költségvetési
szervek részére történő előirányzat-átcsoportosítással történik.
43. Géntechnológiával módosított szervezettel szennyezett szaporítóanyag felhasználása miatt kárt
szenvedett termelők kártalanítása (20/03/28/00)
57. § (1) Az előirányzat felhasználási céljai:
a) a  géntechnológiával módosított szervezettel szennyezett és megsemmisített szaporítóanyag igazolt
ellenértékének megtérítése a megsemmisítésre kötelezett részére,
b) a  géntechnológiával módosított szervezettel szennyezett szaporítóanyag köztermesztésbe bocsátásával
érintett növényi kultúra, valamint a  NÉBIH által meghatározott pufferzónán belül található ivarilag
kompatibilis növényfajt tartalmazó növényi kultúra megsemmisítése miatt a  károsult termelő
hozamkárértéknek megtérítése a megsemmisítésre kötelezett részére,
c) az  a) és b)  pont szerinti megsemmisítés igazolt költségeinek megtérítése a  megsemmisítésre kötelezett
részére,
d) a  b)  pont szerinti megsemmisítés során harmadik személynek okozott kár megtérítése a  megsemmisítésre
kötelezett részére.
(2) Az  előirányzat az  (1)  bekezdésben foglaltakon túl a  Magyar Agrárkamaránál az  engedményezési szerződések
megkötésével és a  kárfedező juttatás kifizetésével, valamint a  káresemény kapcsán felmerült kártérítési igény
érvényesítésével kapcsolatban felmerült költségeknek a  Magyar Agrár-, Élelmiszergazdasági és Vidékfejlesztési
Kamara részére történő megtérítésére használható fel.
(3) Az  előirányzat felhasználása közvetlen módon, fejezeti kifizetéssel, illetve költségvetési szervek részére
előirányzat-átcsoportosítással valósul meg. Az  előirányzat felhasználása utólagos elszámolás melletti
előfinanszírozás vagy beszámolást követő utófinanszírozás formájában történik.
44. Méhészeti Nemzeti Program (20/04/06/00) 58. § (1) Az előirányzat a 2010–2013. időszakban a méhészeti ágazat uniós versenyképességének megtartását, fejlesztését,
az ökológiai egyensúly fenntartását szolgálja.
(2) Az előirányzat megállapodás keretében, pénzeszköz átadás formájában átadásra kerül a Magyar Méhészeti Nemzeti
Program alapján a 2010–2013. közötti végrehajtási időszakokban a  központi költségvetés, valamint az  Európai
Mezőgazdasági Garancia Alap társfinanszírozásában megvalósuló támogatások igénybevételének szabályairól szóló
47/2010. (XII. 31.) VM rendeletben nevesített kedvezményezettek felé történő végső kifizetést teljesítő lebonyolító
szerv részére. Az előirányzat felhasználása beszámolást követő utófinanszírozás formájában történik.
(3) Az előirányzatból költségvetési támogatás egyedi elbírálás útján nyújtható.
45. Igyál tejet program (20/04/07/00) 59. § (1) Az előirányzatból a köznevelési intézmények tanulóinak tejjel és egyes tejtermékekkel való ellátásához az oktatási
intézmények tanulóinak tejjel és egyes tejtermékekkel való ellátására irányuló közösségi támogatás tekintetében
az 1234/2007/EK tanácsi rendelet alkalmazásával kapcsolatos részletes szabályok megállapításáról szóló 2008. július
10-i 657/2008/EK bizottsági rendelet szerinti közösségi támogatás nyújtható.
(2) Az előirányzatból az (1) bekezdés szerinti támogatáson túl differenciált nemzeti kiegészítő támogatás is nyújtható,
amelynek mértéke az  általános iskolai nevelés-oktatás keretében tanulók esetében a  köznevelési intézmény
székhelye szerint 20%, 50% vagy 100%-os mértékben kerül megállapításra, az  óvodai nevelésben résztvevő
gyermekek esetében egységesen 50% lehet. Nemzeti kiegészítő támogatás a gimnáziumban, a szakközépiskolában
és a szakiskolában folyó nevelési-oktatási tevékenységhez kapcsolódóan nem nyújtható.
(3) Az  előirányzatból nemzeti forrásból, pályázatos rendszerben történik a  program népszerűsítéséhez kapcsolódó
intézkedés lebonyolítása. A program népszerűsítéséhez kapcsolódó intézkedés lebonyolítását végző civil szervezet
részére közvetlenül, fejezeti kifizetéssel kerül a forrás átadásra.
(4) Az  előirányzat – a  (3)  bekezdésben meghatározott feladat kivételével – megállapodás keretében, pénzeszköz
átadás formájában átadásra kerül a 2013. évi óvoda- és iskolatej program szabályozásáról szóló 141/2012. (XII. 27.)
VM rendeletben nevesített kérelmezők felé történő végső kifizetést teljesítő lebonyolító szerv részére. Az előirányzat
felhasználása beszámolást követő utófinanszírozás formájában történik.
(5) Az előirányzatból költségvetési támogatás pályázat vagy egyedi elbírálás útján nyújtható.
46. Egyes speciális szövetkezések (TÉSZ) támogatása (20/04/08/00) 60. § (1) Az  előirányzat a  mezőgazdasági piacok közös szervezésének létrehozásáról, valamint egyes mezőgazdasági
termékekre vonatkozó egyedi rendelkezésekről szóló 2007. október 22-i 1234/2007/EK tanácsi rendelet
szerinti, az  1234/2007/EK tanácsi rendeletnek a  gyümölcs- és zöldség-, valamint a  feldolgozott gyümölcs- és
feldolgozott zöldség-ágazatra alkalmazandó részletes szabályainak a  megállapításáról szóló 2011. június 7-i
543/2011/EU bizottsági végrehajtási rendelet alapján a  zöldség-gyümölcs termelői csoportok és termelői
szervezetek működésének megerősítését, fejlesztését, a válságok megelőzését és kezelését segíti elő.
(2) Az  előirányzat – a  (3)  bekezdésben meghatározott feladatok kivételével – megállapodás keretében, pénzeszköz
átadás formájában átadásra kerül a zöldség-gyümölcs termelői csoportok és termelői szervezetek felé történő végső
kifizetést teljesítő lebonyolító szerv részére.
(3) Az  „Informatikai rendszer létrehozása adatok összegyűjtése kezelése és rögzítése érdekében”, továbbá
a  „Környezetvédelmi intézkedés feltételeit megalapozó tanulmányok elkészítése” feladatokkal összefüggő
vállalkozási szerződésből származó kötelezettségek teljesítése esetében az  előirányzat felhasználása közvetlen
módon, a  vállalkozó részére történő fejezeti kifizetéssel történik. Az  előirányzat felhasználása beszámolást követő
utófinanszírozás formájában történik.
(4) Az előirányzatból költségvetési támogatás egyedi elbírálás útján nyújtható.
47. Egyes állatbetegségek megelőzésének és felszámolásának támogatása (20/04/09/00)
61. § (1) Az  előirányzat az  Európai Unió jogi aktusaiban meghatározott állatbetegségek felszámolását, ellenőrzését és
megfigyelését segíti elő. Ezen előirányzatból kerül finanszírozásra továbbá a pénzügyi hozzájárulás a mézelő-méh
kolóniák fogyásáról szóló önkéntes felügyeleti tanulmányi programokkal kapcsolatosan.
(2) Az előirányzat megállapodás keretében, pénzeszköz átadás formájában átadásra kerül a NÉBIH felé történő végső
kifizetést teljesítő lebonyolító szerv részére. Az  előirányzat felhasználása beszámolást követő utófinanszírozás
formájában történik.
(3) Az előirányzatból költségvetési támogatás egyedi elbírálás útján nyújtható.
48. Uniós Programok ÁFA fedezete (20/04/10/00) 62. § (1) Az  előirányzatból kerül finanszírozásra a  2013. évi EU Élelmiszersegély program általános forgalmi adó
(a  továbbiakban: áfa) összege, a  magyar intervenciós készletből származó gabona külföldi tagállamok kifizető
ügynökségei részére történő átadását érintő és a  Magyarország által élelmiszersegélyezés céljára felhasználható
intervenciós készletet érintő áfa összege. Az  előirányzat ez  irányú felhasználása az  MVH felé történő fejezeti
kifizetéssel valósul meg.
(2) Az előirányzatból kerül továbbá finanszírozásra az Európai Unió leginkább rászoruló személyeinek az  intervenciós
készletekből származó élelmiszerekkel történő ellátását célzó, a  2013-as költségvetési év terhére a  tagállamok
rendelkezésére bocsátandó források felosztására vonatkozó terv elfogadásáról, valamint a  807/2010/EU rendelet
egyes rendelkezéseitől való eltérésről szóló 1020/2012/EU bizottsági végrehajtási rendelete által lehetővé
tett visszatérítendő állami támogatás az  élelmiszersegély programban résztvevő segélyszervezetek számára.
Az előirányzat ez  irányú felhasználása a kedvezményezett segélyszervezetekkel kötendő támogatási szerződésben
foglaltak szerint, az MVH Biztosíték számlára történő fejezeti kifizetéssel valósul meg.
(3) Az előirányzatból kerül továbbá finanszírozásra az Új Magyarország Vidékfejlesztési Program és a Halászati Operatív
Program Technikai Segítségnyújtás, illetve a Halászati Operatív Program III. tengelye előirányzataihoz kapcsolódó áfa
összege. Az előirányzat ez irányú felhasználása ÚMVP TS feladatot és HOP TS feladatot ellátó gazdasági társaságok,
ügyvédi irodák, költségvetési szervek felé történő fejezeti kifizetéssel valósul meg.
(4) Az  előirányzatból kerül továbbá finanszírozásra fejezeti kifizetéssel az  MVH részéről meghozott végzés alapján
a  NAKVI téves jogszabály értelmezéséből eredő, 2008. január 1-től 2012. december 31-ig felhalmozott fizetési
kötelezettsége, amely összeg az MVH részére kerül átutalásra.
(5) Az előirányzat felhasználása utólagos elszámolás melletti előfinanszírozás vagy beszámolást követő utófinanszírozás
formájában történik.
(6) Az előirányzatból költségvetési támogatás egyedi elbírálás útján nyújtható.
49. Iskolagyümölcs program (20/04/11/00) 63. § (1) Az előirányzat az Európai Mezőgazdasági Garancia Alap (a továbbiakban: EMGA) belpiaci intézkedése a gyermekek
gyümölcs- és zöldségfogyasztásának ösztönzése érdekében. A  támogatások nemzeti támogatási előirányzatának
aránya legalább 31% lehet.
(2) Az  előirányzat megállapodás keretében, pénzeszköz átadás formájában átadásra kerül a  kérelmező
zöldség-gyümölcs termelői csoportok, termelői szervezetek, társulások és termelők felé történő végső kifizetést
teljesítő lebonyolító szerv részére a  program és az  ahhoz kapcsolódó kommunikációs és értékelési programok
végrehajtására. Az előirányzat felhasználása beszámolást követő utófinanszírozás formájában történik.
(3) Az előirányzatból költségvetési támogatás egyedi elbírálás és pályázat útján nyújtható.
50. Nemzeti Diverzifikációs Program (20/04/12/00) 64. § (1) Az  előirányzat a  vitatott támogatási döntések miatt indult kártérítési keresetek elbírálása következtében megítélt
összegekre használható fel.
(2) Az  előirányzat megállapodás keretében, pénzeszköz átadás formájában átadásra kerül a  kártérítési keresetet
megnyerő ügyfél felé történő végső kifizetést teljesítő lebonyolító szerv részére.
51. Állattenyésztési feladatok támogatása (20/05/03/00) 65. § (1) Az  előirányzat célja a  hazai tenyésztésszervezési feladatok ellátása, a  tenyésztői, genetikai fejlesztő munka
elősegítése.
(2) A  támogatások célja a  bel- és külpiaci versenyképesség megőrzése, a  tenyészállat-állomány genetikai
minőségének fenntartása és javítása, a  tenyésztésszervezési feladatok ellátásának elősegítése a  törzskönyvezés,
a  teljesítményvizsgálat és tenyészérték megállapításán belül az  egyes támogatott célterülethez kapcsolódó
támogatható szolgáltatásokon keresztül.
(3) Az  előirányzat kedvezményezettjei tenyésztő szervezetek tagjai, illetve akik tenyésztő szervezetek tenyésztési
programjának végrehajtásához adatot szolgáltatnak.
(4) Az  előirányzat pénzeszköz átadás formájában átadásra kerül a  kedvezményezettek felé történő végső kifizetést
teljesítő lebonyolító szerv részére. Az  előirányzat felhasználása beszámolást követő utófinanszírozás formájában
történik.
(5) Az előirányzatból költségvetési támogatás egyedi elbírálás útján nyújtható.
52. A sertéságazat helyzetét javító stratégiai intézkedések támogatása (20/05/04/00)
66. § (1) Az  előirányzatból kerülnek finanszírozásra a  sertéságazat helyzetét javító stratégiai intézkedések végrehajtásában
közreműködő költségvetési szervek, szakmai és gazdálkodó szervezetek. Az előirányzat célja a tenyésztési, termelési
integrációs programok, továbbá kutatás-fejlesztési programok kiemelt támogatása, figyelemmel a  hazai genetikai
állományra, különös tekintettel a  mangalicára és a  magyar sertésfajtákra (magyar nagy-fehér hússertés, magyar
lapály sertés). Az  előirányzat célja továbbá a  termékfejlesztés, a  termékek eredetigazolása, minőségbiztosítása és
piacra juttatása, a tenyésztés és a feldolgozóipar technikai fejlesztése. Beruházási célú támogatás az előirányzatból
nyújtható.
(2) A  támogatásból pályázat és egyedi döntés alapján a  miniszter vagy a  Kormány más tagjának irányítása vagy
felügyelete alá tartozó költségvetési szervek, a  feladatok végrehajtásában közreműködő nonprofit szakmai
szervezetek, valamint gazdálkodó szervezetek, ezen belül sertéstartók és feldolgozók részesülhetnek.
(3) Az  előirányzat felhasználása közvetlen módon, a  kedvezményezettel kötött támogatási szerződés alapján történő
fejezeti kifizetéssel, lebonyolító szervezeten keresztül, vagy előirányzat-átcsoportosítással valósul meg.
(4) Az  előirányzatból – előirányzat-átcsoportosítással – finanszírozandóak a  lebonyolításban részt vevő költségvetési
szervek feladatellátással összefüggésben felmerült és igazolt költségei is.
(5) Az előirányzat felhasználása utólagos elszámolás melletti előfinanszírozás vagy beszámolást követő utófinanszírozás
formájában történik. Előleg folyósítása lehetséges.
(6) Az előirányzatból költségvetési támogatás pályázat vagy egyedi elbírálás útján nyújtható.
53. Vadgazdálkodás támogatása (20/05/05/00) 67. § (1) Az előirányzat támogatási céljai:
a) az Országos Vadgazdálkodási Adattár működtetése,
b) a fogoly repatriációs program mintaterületeinek támogatása,
c) a vadászható állatfajok monitoring programjainak beindítása, fajvédelmi terveinek kidolgozása,
d) a vadgazdálkodás pályázatos rendszerében történő támogatása.
(2) Az  előirányzat felhasználása fejezeti kifizetéssel, valamint megállapodás alapján, fejezeten belüli, illetve fejezetek
közötti előirányzat-átcsoportosítással történik. Az  előirányzatból költségvetési szervek, valamint gazdasági
társaságok részére adható támogatás.
(3) Az előirányzat felhasználása utólagos elszámolás melletti előfinanszírozás vagy beszámolást követő utófinanszírozás
formájában történik. Előleg folyósítása lehetséges.
(4) Az előirányzatból költségvetési támogatás pályázat vagy egyedi elbírálás útján nyújtható.
54. Erdőfelújítás (20/05/06/03) 68. § (1) Az  előirányzat biztosítja a  magántulajdonú erdők felújítási, fenntartási költségeinek támogatását. Az  előirányzat
forrást biztosít a  szükséges adminisztrációs tevékenység, döntés-előkészítő feladatok végrehajtásának
támogatásához is.
(2) Az előirányzat – a (3) bekezdésben szereplő támogatások kivételével – pénzeszköz átadás formájában átadásra kerül
az erdőgazdálkodók felé történő végső kifizetést teljesítő lebonyolító szerv részére.
(3) Az  előirányzatból a  végső kifizetést teljesítő költségvetési szerv részére történő előirányzat-átcsoportosítás útján
forrás biztosítható a  fenntartható erdőgazdálkodást, erdőfelújítást szolgáló kutatási témák, és ezek kapcsán
erdészeti szakmai továbbképzések, szakmai és tájékoztató kiadványok, valamint az  erdészetpolitikai célok
kommunikációjának támogatásához.
(4) A  (3)  bekezdés szerinti támogatások címzettjei erdőgazdálkodói nyilvántartásban és az  erdészeti szakszemélyzeti
névjegyzékben szereplő személyek, a feladatok végrehajtását végző külső személyek, részben a miniszter, részben
a Kormány más tagjának irányítása vagy felügyelete alá tartozó költségvetési szervek.
(5) Az előirányzat felhasználása utólagos elszámolás melletti előfinanszírozás vagy beszámolást követő utófinanszírozás
formájában történik.
(6) Az előirányzatból költségvetési támogatás egyedi elbírálás útján nyújtható.
55. Erdőtelepítés, erdőszerkezet-átalakítás, fásítás (20/05/06/04) 69. § (1) Az  előirányzat a  2004. május 1-jét megelőzően megítélt erdőtelepítések e  rendelet hatálybalépésekor
folyamatban lévő munkáinak támogatására szolgál. Az előirányzat forrást biztosít továbbá az erdőkkel kapcsolatos
adminisztrációs tevékenységek, kutatási témák és döntés-előkészítő feladatok végrehajtásának támogatásához is.
(2) Az előirányzat – a (3) bekezdésben szereplő támogatások kivételével – pénzeszköz átadás formájában átadásra kerül
a kedvezményezettek felé történő végső kifizetést teljesítő lebonyolító szerv részére.
(3) Az  előirányzatból a  végső kifizetést teljesítő költségvetési szerv részére történő előirányzat-átcsoportosítás útján
forrás biztosítható a  fenntartható erdőgazdálkodást, erdőtelepítést szolgáló kutatási témák, és ezek kapcsán
erdészeti szakmai továbbképzések, szakmai és tájékoztató kiadványok, valamint az  erdészetpolitikai célok
kommunikációjának támogatásához.
(4) A  (3)  bekezdés szerinti támogatások címzettjei erdőgazdálkodói nyilvántartásban és az  erdészeti szakszemélyzeti
névjegyzékben szereplő személyek, a feladatok végrehajtását végző külső személyek, részben a miniszter, részben
a Kormány más tagjának irányítása vagy felügyelete alá tartozó költségvetési szervek.
(5) Az előirányzat felhasználása utólagos elszámolás melletti előfinanszírozás vagy beszámolást követő utófinanszírozás
formájában történik.
(6) Az előirányzatból költségvetési támogatás egyedi elbírálás útján nyújtható.
56. Fenntartható erdőgazdálkodás támogatása (20/05/06/05) 70. § Az előirányzatból kizárólag a kötelezettségvállalással nem terhelt maradványok pénzügyi rendezésére kerül sor.
57. Fejlesztési típusú támogatások (20/05/07/00) 71. § (1) Az  előirányzatból a  miniszter a  Kincstár, mint lebonyolító szerv közreműködésével nyújt támogatást.
Az előirányzatból finanszírozandóak a 2004. május 1-jét megelőző időszakban vállalt agrárberuházások forrásai.
(2) A támogatások lebonyolítását, folyósítását, a követelések kezelését és az analitikus nyilvántartást a Kincstár, továbbá
a  támogatások jogszerű felhasználásának ellenőrzését a  Kincstár és a  NÉBIH végzi a  miniszterrel kötött megbízási
szerződés alapján.
(3) Az  előirányzat pénzeszköz átadás formájában átadásra kerül a  kedvezményezettek felé történő végső kifizetést
teljesítő Kincstár részére.
(4) Az előirányzatból finanszírozandóak a lebonyolító szerv feladatellátással összefüggésben felmerült és igazolt költségei is.
 (5) Az előirányzat felhasználása utólagos elszámolás melletti előfinanszírozás vagy beszámolást követő utófinanszírozás
formájában történik.
 (6) Az előirányzatból költségvetési támogatás egyedi elbírálás útján nyújtható.
58. Folyó kiadások és jövedelem-támogatások (20/05/08/00) 72. § (1) Az  előirányzatból kerül finanszírozásra – a  Kvtv. 62.  §-ban nevesített kiadásokon túl – az  EMGA-ból finanszírozott
egységes területalapú támogatáshoz kapcsolódó kiegészítő nemzeti támogatás (top-up), az Európai Bizottság által
jóváhagyott támogatási célok és csoportmentességi rendeletek, valamint a csekély összegű (de minimis) támogatás
formájában már kihirdetésre került vagy tervezett célok, valamint az átmeneti támogatások.
(2) Az  előirányzat felhasználása lebonyolító szerveken keresztül történik azzal a  kivétellel, hogy az  Agrár Széchenyi
Kártya konstrukciók adminisztratív lebonyolításával kapcsolatos feladatokat a  KAVOSZ Pénzügyi Szolgáltatásokat
Közvetítő Zrt. látja el.
(3) A 2013. évi támogatási jogcímek az alábbiak:
1. az állattenyésztés támogatása, ezen belül
a) állatjóléti támogatások (a sertés- és a baromfi ágazatban),
b) állategészségügyi szolgáltatások támogatásaként egyes állatbetegségek megelőzése, leküzdése,
c) állati hulla eltávolítási és ártalmatlanítási költségének támogatása,
d) rendezett piaci kapcsolatok kialakítása a baromfi- és a sertés ágazatban,
e) a minőségi pontytenyésztési programban való részvétel csekély összegű támogatása,
2. az agrár-finanszírozás támogatása, ezen belül
a) birtokfejlesztési hitelek kamattámogatása,
b) éven túli forgóeszköz hitelek kamattámogatása,
c) családi gazdálkodók hiteleinek kamattámogatása,
d) aszály és fagykárok alapján felvett hitelek kamattámogatása,
e) a miniszter által megbízott pénzintézet adatszolgáltatás költsége,
f ) agrár forgóeszköz hitelprogram és az ehhez kapcsolódó kamattámogatás,
g) Agrár Széchenyi Kártya konstrukciók;
3. egyéb támogatások, úgymint
a) növény-egészségügyi feladatok ellátásának támogatása,
b) jégeső elhárítás díjtámogatása,
c) gázolaj jövedéki adójának de minimis támogatása,
d) mezőőrök foglalkoztatásának támogatása,
e) cukorrépa-termelők támogatása,
f ) tejtermelők nemzeti támogatása,
g) szárított takarmány de minimis támogatása,
h) a  Kvtv. 1.  melléklet, XII. Vidékfejlesztési Minisztérium fejezet, 20. cím, 5. alcím, 10. Nemzeti agrár
kárenyhítés jogcímcsoport szerinti támogatás kiegészítése,
i) mezőgazdasági biztosítási díjhoz nyújtott támogatás,
j) mezőgazdasági termelést érintő időjárási és más természeti kockázatok kezeléséről szóló törvény
alapján igénybe vehető egyéb támogatásokról szóló miniszteri rendelet, valamint miniszteri utasítás
szerinti támogatások,
k) aflatoxin szennyezéssel kapcsolatos támogatás,
l) egyéb, év közben meghirdetett támogatási jogcímek.
(4) Az  előirányzat a  lebonyolító szervekkel kötött együttműködési megállapodások alapján pénzeszköz átadás
formájában átadásra kerül a  kedvezményezettek felé történő végső kifizetést teljesítő lebonyolításban résztvevő
szervek részére. Az előirányzat végső kedvezményezettjei a miniszter vagy a Kormány más tagjának irányítása vagy
felügyelete alá tartozó költségvetési szervek vagy önkormányzatok, gazdasági társaságok, nonprofit szervezetek,
egyéni vállalkozók, illetve természetes személyek.
(5) Az  előirányzatból közvetlen fejezeti kifizetéssel kerül sor az  adatszolgáltatással kapcsolatosan felmerült költségek
rendezésére.
(6) Az előirányzat felhasználása beszámolást követő utófinanszírozás formájában történik.
 (7) Az előirányzatból költségvetési támogatás egyedi elbírálás útján nyújtható.
 (8) A  miniszter az  előirányzat felhasználásáról, valamint a  miniszter által jóváhagyott, év közben esetlegesen
szükségessé váló új keretfelosztásról támogatási jogcímenkénti bontásban, negyedévente a  negyedévet követő
hónap 20. napjáig tájékoztatja az államháztartásért felelős minisztert.
59. Nemzeti agrár-kárenyhítés (20/05/10/00) 73. § (1) Az  előirányzat a  termelők és az  állam kölcsönös kockázat- és tehervállalásán alapuló támogatási rendszer
működtetését teszi lehetővé.
(2) Az  előirányzatból finanszírozható azon gazdálkodók kárenyhítése, akik az  MVH-nak a  kárenyhítési hozzájárulás
összegét a  mezőgazdasági termelést érintő időjárási és más természeti kockázatok kezeléséről szóló 2011. évi
CLXVIII. törvény 10.  § (3)  bekezdése szerinti határidőre befizették, és akiknek az  egész gazdaságukat tekintve
a  tárgyévi mezőgazdasági káresemények miatti hozamérték-csökkenése meghaladja a  30%-ot. A  kártalanítás
feltétele továbbá, hogy a  mezőgazdasági termelő az  egységes kérelem benyújtásával a  kockázatközösség tagjává
válik és a  kárenyhítő juttatásra vonatkozó kérelmet határidőben benyújtotta az  illetékes agrárkár-megállapító
szervhez.
(3) Az  előirányzat pénzeszköz átadás formájában átadásra kerül a  kedvezményezettek felé történő végső kifizetést
teljesítő lebonyolító szerv részére.
(4) Az  előirányzatból előirányzat-átcsoportosítással, vagy közvetlen fejezeti kifizetéssel finanszírozandóak
az  agrár-kárenyhítési rendszerben részt vevő költségvetési szervek feladatellátással összefüggésben felmerült és
igazolt költségei is.
(5) Az  előirányzat felhasználása utófinanszírozás vagy utólagos elszámolás melletti előfinanszírozás formájában
történik.
(6) Az előirányzatból költségvetési támogatás egyedi elbírálás útján nyújtható.
60. Erdei kisvasutak üzemeltetési támogatása (20/05/11/00) 74. § (1) Az  előirányzat célja a  közjóléti, rekreációs, turisztikai célú, személyszállításra használt, nem állami üzemeltetésű
erdei vasutak kizárólag működési célú támogatása, beruházási célú támogatás az  előirányzatból nem nyújtható.
Az  előirányzat kedvezményezettjei nonprofit gazdasági társaságok, civil szervezetek és költségvetési szervek.
Támogatás a Szerződés 87. és 88. cikkének a de minimis támogatásokra való alkalmazásáról szóló 2006. december
15-i 1998/2006/EK bizottsági rendelet (HL L 379/5, 2006.12.28) hatálya alá tartozó csekély összegű (de minimis)
támogatásként nyújtható.
(2) Az előirányzatból nyújtott támogatás pályázat meghirdetését követően hatósági szerződés formájában valósulhat
meg.
(3) Az  előirányzat pénzeszköz átadás formájában átadásra kerül a  kedvezményezettek felé történő végső kifizetést
teljesítő lebonyolító szerv részére. Az  előirányzat felhasználása beszámolást követő utófinanszírozás formájában
történik. Előleg folyósítása lehetséges.
(4) Az előirányzatból költségvetési támogatás pályázat útján nyújtható.
61. Állat- és növénykártalanítás (20/06/00/00) 75. § (1) Az előirányzat felhasználásának célja az élelmiszerláncról és hatósági felügyeletről szóló 2008. évi XLVI. törvényben
foglalt feladatok végrehajtásához szükséges források biztosítása.
(2) Az  előirányzatból történik a  járványos állatbetegségek és növényi zárlati károsítók megelőzésének, felderítésének
és felszámolásának érdekében tett hatósági intézkedések költségének, valamint a  hatóság által elrendelt állatok
leölése miatti, továbbá a  védekezés céljából megsemmisített növényi termékek után a  gazdálkodókat ért károk
megtérítése.
(3) Az  előirányzat az  állami kártalanítás, az  állami, valamint a  közérdekű védekezés céljára, továbbá a  járványügyi
intézkedés során keletkezett állati vagy növényi eredetű melléktermékek szállításának és ártalmatlanításának,
valamint a rendkívüli élelmiszerlánc-esemény elhárítása során a hatóságnál felmerülő költségek fedezetére, továbbá
az egyéb, jogszabályban állami feladatként meghatározott vizsgálatok fedezetére szolgál.
(4) Az előirányzat pénzeszköz átadás formájában kerül átutalásra a végső kifizetést teljesítő lebonyolító szerv részére,
amely a támogatást a kártalanításra jogosultak, az ártalmatlanítást végző ATEV és SZATEV Fehérjefeldolgozó, illetve
a  fővárosi és megyei kormányhivatalok Élelmiszerlánc-biztonsági és Állategészségügyi Igazgatóságai részére, azok
járványügyi intézkedései során keletkezett költségeire fedezetet nyújtó forrás biztosítására utalja át.
(5) Az előirányzat felhasználása beszámolást követő utófinanszírozás formájában történik.
 (6) Az előirányzatból költségvetési támogatás egyedi elbírálás útján nyújtható.
62. Uniós programok árfolyam-különbözete (20/07/01/00) 76. § (1) Az  előirányzat az  Európai Mezőgazdasági és Vidékfejlesztési Alap (a  továbbiakban: EMVA), az  Európai Halászati
Alap és az  EMGA által támogatott programok és intézkedések finanszírozásával összefüggő árfolyam-ingadozás
kezelésére szolgál.
(2) Az előirányzatból kizárólag az MVH részére történik forrás átadás, pénzeszköz átadás formájában.
63. Egyéb EU által nem térített kiadások (20/07/02/00)
77. § (1) Az  előirányzat az  EU általi pénzügyi kizárásoknak, továbbá az  intervenciós felvásárlásokhoz kapcsolódó járulékos
költségeknek az  Európai Unió által nem térített részének a  Kincstári Egységes Számla felé történő rendezését
szolgálja. Az  előirányzatból kerül finanszírozásra továbbá a  korábbi évek átmeneti támogatási projektjeihez
kapcsolódó visszafizetési kötelezettség, melyek teljesítése fejezeti kifizetés útján történik.
(2) Az  előirányzatból kerül biztosításra az  adók módjára behajtandó köztartozások állami adóhatóság általi
végrehajtásához kapcsolódóan felmerült végrehajtási költségek azon része, amely a  végrehajtás során nem térült
meg, a csődeljárásról és a felszámolási eljárásról szóló 1991. évi XLIX. törvény 46. § (7) bekezdése szerinti hitelezői
nyilvántartásba vételi díj és a  bírósági végrehajtásról szóló 1994. évi LIII. törvény 34. § (1)  bekezdése szerinti
végrehajtási költség megelőlegezése.
64. Termőföldvédelem támogatása (20/10/02/00) 78. § (1) Az előirányzat a földvédelmi járulék befizetések kezelését szolgálja.
 (2) A  miniszter által vezetett minisztérium előirányzat-felhasználási keretszámlájára beérkező földvédelmi járulékok
összege havi rendszerességgel kerül továbbutalásra a Kincstár részére.
65. Új Magyarország Vidékfejlesztési Program (II. NVT) (20/11/02)
79. § (1) Az  előirányzat uniós és hazai társfinanszírozással valósul meg. A  közösségi finanszírozás az  EMVA-ból kerül
biztosításra.
(2) A támogatás mértéke tengelyenként és intézkedésenként eltérő. Az I. tengely esetében az EU hozzájárulás átlagos
mértéke 71,1%. A  II. tengely esetében 76,8%, a  III. tengelynél 71,6%, a  IV. tengely esetében a  76,6%. A Technikai
segítségnyújtás esetében az EU hozzájárulás aránya 74,0%.
(3) A támogatás igénybevételére az a természetes személy, jogi személy, jogi személyiség nélküli szervezet jogosult, aki
az egyes támogatási célok megvalósításának részletes szabályairól szóló jogszabályoknak megfelel és a támogatásra
való jogosultságát a mezőgazdasági és vidékfejlesztési támogatási szerv határozatban állapította meg.
(4) Az EMVA-ból finanszírozott intézkedéscsoportok (tengelyek) az alábbiak:
a) 20/11/02/01 I. tengely: A mezőgazdaság és erdészeti ágazat versenyképességének javítása
b) 20/11/02/02 II. tengely: A környezet és a vidék fejlesztése
c) 20/11/02/03 III. tengely: Az életminőség javítása a vidéki területeken és a diverzifikáció ösztönzése
d) 20/11/02/04 IV. tengely: LEADER programok
e) 20/11/02/05 Technikai segítségnyújtás
(5) Az  előirányzat megállapodás keretében, pénzeszköz átadás formájában átadásra kerül a  kedvezményezettek
felé történő végső kifizetést teljesítő lebonyolító szerv részére. Az  előirányzat felhasználása beszámolást követő
utófinanszírozás formájában történik. Előleg folyósítása a  (4)  bekezdés a) és c)  pontjaiban foglalt támogatások
esetében lehetséges.
(6) Az előirányzatból költségvetési támogatás egyedi elbírálás útján nyújtható.
66. Halászati Operatív Program (20/11/03) 80. § (1) Az előirányzat a rossz műszaki állapotban lévő halastavak rekonstrukciójához, illetve a kínálat bővítése érdekében új,
intenzív halnevelő üzemek létesítéséhez és a halfeldolgozás fejlesztéséhez használható fel.
(2) Az intézkedéscsoportok (tengelyek) az alábbiak:
a) 20/11/03/01 Akvakultúra, belvízi halászat és a halászati és akvakultúra termékek feldolgozása és forgalmazása
(II. tengely)
b) 20/11/03/02 Közös érdekeket célzó intézkedések (III. tengely)
c) 20/11/03/03 Technikai segítségnyújtás (V. tengely)
(3) Az  előirányzat megállapodás keretében, pénzeszköz átadás formájában átadásra kerül a  kedvezményezettek
felé történő végső kifizetést teljesítő lebonyolító szerv részére. Az  előirányzat felhasználása beszámolást követő
utófinanszírozás formájában történik.
(4) Az  előirányzat kedvezményezettjei költségvetési szervek, kutatóintézetek, gazdasági társaságok, szövetkezetek,
egyéni vállalkozók, érdekvédelmi szervezetek, egyesületek, illetve természetes személyek.
(5) Az előirányzatból költségvetési támogatás pályázat vagy egyedi elbírálás útján nyújtható.
67. Peres ügyek (20/13/00/00) 81. § (1) Az  előirányzat célja a  miniszter által vezetett minisztériummal szembeni peres eljárásokban a  jogerős bírósági
ítéletek alapján keletkező fizetési kötelezettségek finanszírozása.
(2) Az  előirányzat forrást biztosít a  fejezet alá tartozó központi költségvetési szervek peres és nemperes eljárásaiból
származó fizetési kötelezettségek teljesítésére is. Az előirányzat e célból történő felhasználása kivételesen, jelentős
–  legalább 50,0 millió forint egyedi pertárgyértékű – fizetési kötelezettség esetén a  miniszter    egyedi döntése
alapján lehetséges, ha a  központi költségvetési szerv rendelkezésére álló előirányzat nem biztosít fedezetet
a kifizetésre.
(3) Az előirányzatból munkaügyi perekkel kapcsolatos kifizetések nem finanszírozhatók.
 (4) Az előirányzatból a  forrás biztosítása megállapodás alapján, közvetlen kifizetéssel történik, a peres üggyel érintett
költségvetési szerv részére. 68. Fejezeti általános tartalék (20/14/00/00)
82. § (1) Az  előirányzat az  1.  § (1)  bekezdés a)  pontja szerinti költségvetési fejezetbe tartozó, a  miniszter vezetése vagy
irányítása alá tartozó költségvetési szervnél vagy fejezeti kezelésű előirányzat esetében a  költségvetési év során
felmerülő, az  évközben előre nem látható feladatok kiadásainak fedezetére, eseti kötelezettségek teljesítésére és
egyéb állami feladatok ellátásának finanszírozására szolgál.
(2) Az előirányzat felhasználása előirányzat-átcsoportosítással történik. 69. Fejezeti egyensúlybiztosítási tartalék (20/15/00/00)
83. § (1) Az előirányzat a Kormány határozatában meghatározott célra és ütemezés szerint használható fel.
 (2) Az előirányzat felhasználása közvetlen módon az Ávr. 152. § (5) bekezdésében foglaltak szerint, a Kormány döntése
alapján történik. 70. SAPARD-támogatásból megvalósuló programok (20/16/00/00) 84. § (1) Az előirányzaton a 2006-ban lezárult SAPARD Programmal kapcsolatos visszatérítések, kifizetések kezelése történik.
Az  Európai Közösségek általános költségvetésére alkalmazandó költségvetési rendeletről szóló, 2002. június 25-i
1605/2002/EK, Euratom tanácsi rendelet alapján leírt EU követelések és kamatainak rendezéséhez az  előirányzat
biztosít forrást.
(2) Az  előirányzat pénzeszköz átadás formájában átadásra kerül a  SAPARD 2002. és 2003. évi Éves Pénzügyi
Megállapodás kihirdetéséről szóló 161/2003. (X. 13.) Korm. rendeletben meghatározott kedvezményezettek felé
történő végső kifizetést teljesítő lebonyolító szerv részére.
71. Nemzeti Vidékfejlesztési Terv (20/17/00/00) 85. § (1) Az  előirányzaton keresztül kerül továbbításra a  központi költségvetés felé az  Európai Mezőgazdasági Orientációs
és Garancia Alap Garancia Részlegéből finanszírozott kísérő intézkedésekből visszakövetelt támogatások nemzeti
része.
(2) Az MVH kezdeményezésére a NAV végzi a végrehajtási eljárásokat, és a behajtott összegek nemzeti része a miniszter
által vezetett minisztérium előirányzat felhasználási keretszámláján keresztül kerül továbbításra a  központi
költségvetés részére.
IV. FEJEZET
ZÁRÓ RENDELKEZÉSEK 72. Hatályba léptető rendelkezések
86. § Ez a rendelet a kihirdetését követő napon lép hatályba.
73. Hatályon kívül helyező rendelkezések 87. § Hatályát veszti a  XII. Vidékfejlesztési Minisztérium költségvetési fejezethez tartozó fejezeti kezelésű előirányzatok
2012. évi felhasználásának szabályairól szóló 55/2012. (VI. 21.) VM rendelet.
Dr. Fazekas Sándor s. k.,
 vidékfejlesztési miniszter


text:
196/2013. (IV. 23.) KE határozata rendkívüli és meghatalmazott nagykövet kinevezéséről.
Az Alaptörvény 9. cikk (4) bekezdés b) pontja alapján – a külügyminiszter előterjesztésére – ódor bálint dávidot
kinevezem rendkívüli és meghatalmazott nagykövetté.
Budapest, 2013. január 31. Áder jános s. k.,
 köztársasági elnök


text:
40/2015. (X. 12.) MNB rendelete a Magyar Nemzeti Bank elnökének rendelet kiadásában való helyettesíthetőségéről.
Az Alaptörvény 41. cikk (4) bekezdésében meghatározott eredeti jogalkotói hatáskörömben eljárva a következőket rendelem el:
1. § A Magyar Nemzeti Bank elnökét rendelet kiadásában Nagy Márton, alelnök, az  ő távollétében dr. Gerhardt Ferenc,
alelnök helyettesíti.
2. § Ez a rendelet a kihirdetését követő napon lép hatályba.
3. § Hatályát veszti a  Magyar Nemzeti Bank elnökének rendelet kiadásában való helyettesíthetőségéről szóló
6/2013. (V. 9.) MNB rendelet.
Dr. Matolcsy György s. k.,
 a Magyar Nemzeti Bank elnöke


text:
1/2014. (I. 22.) ME utasítása a Miniszterelnökség Szervezeti és Működési Szabályzatáról.
A központi államigazgatási szervekről, valamint a  Kormány tagjai és az  államtitkárok jogállásáról szóló 2010. évi XLIII. törvény
36. § (4) bekezdésében meghatározott hatáskörömben eljárva – a jogalkotásról szóló 2010. évi CXXX. törvény 23. § (4) bekezdés
b) pontjára és az államháztartásról szóló törvény végrehajtásáról szóló 368/2011. (XII. 31.) Korm. rendelet 13. §-ában foglaltakra
figyelemmel – a következő utasítást adom ki:
1. § A Miniszterelnökség Szervezeti és Működési Szabályzatát az  utasítás 1.  mellékletében foglaltak szerint határozom
meg.
2. § Ez az utasítás a közzétételét követő napon lép hatályba.
3. § Hatályát veszti
a) a Miniszterelnökség Szervezeti és Működési Szabályzatáról szóló 1/2012. (VIII. 31.) ME utasítás,
b) a Nemzeti Fejlesztési Ügynökség Szervezeti és Működési Szabályzatának kiadásáról szóló 5/2013. (VIII. 16.)
ME utasítás,
c) az Uniós fejlesztések fejezetbe tartozó fejezeti kezelésű előirányzatok felhasználásának rendjéről szóló
10/2013. (XII. 31.) ME utasítás. Orbán Viktor s. k.,
 miniszterelnök